Sokeripitoiset virvoitusjuomat | Yle Uutiset | yle.fi\nSokeripitoiset virvoitusjuomat: tuoreimmat\nSokerijuomien nauttimista on hyvä rajoittaa erityisesti raskauden keskivaiheessa.\nPhiladelphiassa säädettiin limsavero\nKyseessä on ensimmäinen yhdysvaltalainen iso kaupunki, joka alkaa verottaa niin sokerilla kuin sen korvikkeillakin makeutettuja juomia. Vuonna 2017 voimaan astuva vero on noin puoli dollaria myytyä virvoitusjuomalitraa kohti.\nTutkimus: Liiallinen sokerin käyttö voi heikentää teinin muistia\nTutkijoiden mukaan sokerijuomat aiheuttivat aivojen hippokampuksessa tulehduksen. Asiaa tutkittiin rotilla.\nSokerijuomien lihottavuudesta lisää todisteita\nSokerijuomat lihottavat, kertovat useat tutkimukset. Elintarviketeollisuuden rahoittamissa tutkimuksissa vastaavaa yhteyttä ei ole todettu.\nBudjetti 2014 2013\nTutkijat: Ei sokerilimuja alle 5-vuotiaille\nTutkimuksessa ylipaino ei näkynyt kaksivuotiaissa, mutta sokerilimut liittyivät suurempaan painonnousuun seuraavina kahtena vuotena.\nTS: Sokerijuomien hinnat nousevat\nHallitus kaavailee sokeristen virvoitusjuomien ja mehujen valmisteveron kaksinkertaistamista. Tavoitteena on lisätä verotuloja 50 miljoonalla eurolla vuodessa.\nPäivittäinen sokerilimujen juominen saattaa vaikuttaa nuorten kolesterolitasoihin\nSokeroitujen juomien nauttiminen on aiemmin yhdistetty diabetesriskiin ja lihomiseen.\nLämmin sää lisää tapaturmia - kirves ja viina ovat huono yhdistelmä\nLämpimät kelit ovat houkutelleet ihmiset ulos nauttimaan kesäsäästä. Aurinkoiset päivät ovat kuitenkin olleet kohtalokkaita joillekin nauttijoille.\nHarvardin tutkijat perehtyivät 114 maan ravitsemustietoihin ja se kattoi 60 prosenttia maailman väestöstä. Valtavasta datasta tutkijat kaivoivat esiin sokeripitoisten juomien yhteyden painonnousuun ja lihavuuden aiheuttamiin kuolemiin.\nLimsapullo päivässä lisää riskiä sairastua eturauhassyöpään\nMiehet jotka juovat normaalikokoisen limsapullon päivässä sairastuvat suuremmalla riskillä aggressiiviseen eturauhassyöpään, kertoo maanantaina julkaistu ruotsalaistutkimus.\nJuomajauheella langat ja tukka turkoosiksi\nAmerikkalainen Kool-Aid -juomajauhe on rantautunut Suomeen värjäysaineeksi. Voimakkaan värisillä ja karkintuoksuisilla juomajauheilla voi värjätä vaikka villalankoja, puuvillaisia paitoja tai jopa hiuksia! Kaiken lisäksi värjääminen on nopeaa.\nRanskalaiset nuoret pulskistuvat\nPikaruokakulttuurin levitessä ranskalaiset nuoret lihovat.\nÄmyri: "Roskaruokaa ei ole"\nEtelä-Karjalan Radion Ämyri-ohjelmaan soittaneet eivät olleet innoissaan roskaruuan kovemmasta verotuksesta. Moni soittaja ei pidä termistä roskaruoka, koska kaikki ruoka on arvokasta.\nMille ruoalle sinä laittaisit haittaveron?\nKeskustanuoret haluavat roskaruoan verolle.\nKeskustanuorten johtaja haluaa Suomeen roskaruokaveron\nAntti Kurvinen muistuttaa, että terveyden vinoutuminen alkaa useimmiten jo kouluiässä.\nStressi on salakavala hampaiden kuluttaja\nHyvin hoidettujen hampaiden tae on monipuolinen ruokavalio ja hyvä suuhygienian hoito. Kaikille hampaiden hoito ei ole edelleenkään itsestään selvää ja sen huomaa välittömästi. Hampaat kertovat eletystä elämästä.\nSokerilimuihin liittyy myös sydäntautiriski\nLiiallinen sokerien nauttiminen on yhdistetty sydänriskeihin aiemminkin, mutta tulokset eivät silti aukottomasti osoita vaikutusten johtuvan juuri sokerista.\nRunsaasti virvoitusjuomia nauttivat lapset saattavat altistua aikuisiällä sydän- ja verisuonisairauksille. Tuoreen tutkimuksen mukaan huonot hiilihydraatit aiheuttavat muutoksia lasten pienissä verisuonissa, mikä voi johtaa sydän- ja verisuonisairauksiin.\nKoulujen limukiellot eivät tehoa\nYhdysvaltalaistutkimuksen mukaan koululaiset eivät vähennä sokerilimujen juomista, vaikka niiden myyminen kielletään kouluissa. Myyntikiellot purevatkin vain siihen mitä lapset tekevät koulun aikana. Vapaa-ajalla limuja juodaan kuten ennenkin.\nCoca-Cola rankaisee Ranskaa limsaverosta\nVirvoitusjuomayhtiö Coca-Cola protestoi kovilla toimilla Ranskan limsaveroaikeita. Ranska verottaa sokeripitoisia juomia osana isoa säästöohjelmaansa. Coca-Cola kertoo tämän vuoksi panneensa jäihin miljoonasijoitukset ranskalaistehtaalle.\nHerkkuveron toivotaan edistävän kansanterveyttä Tanskassa\nTanskalaiset ovat joutuneet heinäkuun alusta lähtien maksamaan herkuttelusta aikaisempaa enemmän, kun hallituksen asettama 25 prosentin veronlisäys jäätelölle, suklaalle ja karamelleille astui voimaan.\nPepsi vetää sokerilimut pois kouluista\nKansainvälinen virvoitusjuomajätti Pepsico on ilmoittanut uudesta maailmanlaajuisesta linjauksestaan, jonka mukaan se vetää kaikki sokeroidut juomat pois ala- ja ylä-asteen kouluista ympäri maailman. Päätös toteutetaan vuoteen 2012 mennessä.\nAamuinen hammaspesu unohtuu monilta\nNuorten hampaat ovat yhä huonommassa kunnossa. Kehnon suuhygienian taustalla ovat muun muassa jatkuva napostelu ja sokeripitoistet juomat. Vikaa on myös asenteissa, sillä moni jättää hampaiden harjauksen väliin.\nEpäterveellistä ruokaa vaaditaan verolle\nEduskunnan terveyden edistämisen asiantuntijaryhmä esittää uusia valmisteveroja makeisille, limsoille ja koville rasvoille.\n"Makeiset, limsat ja kovat rasvat verolle"\nEduskunnan terveyden edistämisen asiantuntijaryhmä esittää uusia valmisteveroja makeisille, limsoille ja koville rasvoille. Ryhmä arvostelee lokakuun alussa voimaan tulevaa ruoan arvonlisäveron alennusta siitä, että se laskee myös epäterveellisten elintarvikkeiden hintaa.\nSokerijuomien verotus puhuttaa New Yorkissa\nNew Yorkin terveysviranomaiset ja kaupungin johto kiistelevät limonadien ja muiden sokeripitoisten juomien verottamisesta, kertoo sanomalehti The New York Times. Terveysviranomaisten mukaan sokerivero olisi suurin helpotus kaupungin terveysongelmiin sitten tupakkaveron.\nSokerittomilla limsoilla yhteys sydänsairauksiin?\nSokerittomien limsojen runsas juonti kasvattaa tuoreen tutkimuksen mukaan riskiä sairastua sydän- ja verisuonitauteihin.\nSuomalaiset juovat yhä enemmän makeita juomia


ANTTI TUISKULTA UUSI SINGLE - Warner Music Finland\nMenestysalbumista En kommentoi julkaistaan huhtikuussa deluxe-painos.\nSuomen kirkkaimman poptähden Antti Tuiskun viime toukokuussa julkaistu albumi En kommentoi on ollut suurmenestys. Levy on ylittänyt platinarajan ja siltä on lohkaistu hittisinkut Peto on irti, Blaa blaa (en kuule sanaakaan), Keinutaan ja Hiton pelkuri.\nAlbumista ilmestyy 22. huhtikuuta deluxe-versio, jolla on mukana muutama uusi kappale. Joulukuussa julkaistun sinkun Party (papiidipaadi) lisäksi deluxe-versiolta löytyy tämän viikon perjantaina 26. helmikuuta ilmestyvä uusi single Pyydä multa anteeks kunnolla.\nAntti itse on fiiliksissä kappaleesta ja sanoo siinä olevan paljon uutta mutta myös ripaus vanhaa Anttia.\n-Olimme kappaletta tehdessä herkissä syystunnelmissa ja varmaan osittain siksi halusimme säveltää ison, modernin popkappaleen. Teimme tuottajani Jurekin ja Saara Törmän kanssa laulun siitä ”välitilasta”, jossa ihmiset rimpuilevat eron ja eteenpäin menemisen puolivälissä. Siitä kun tietää, että olisi parempi keskittyä omaan elämään ja kääntää uusi sivu, mutta jokin maaginen voima vetää vielä takaisin vanhaan, Antti kuvailee.\nKuuntele Pyydä multa anteeks kunnolla -kappale täältä!\nSeuraava uutinen BENJAMINILTA UUSI SINGLE JA DEBYYTTIALBUMI Edellinen uutinen Warner Musicin uusi sainaus Kauniit & Uhkarohkeat julkaisi musiikivideon


Ajankohtaista - Page 238 of 267 - SDP Naantali\nTaas kerran ne aikaan saadaan ja kahdelle torille. Sosialidemokraattiset Nuoret Noora Majan johdolla ovat asialla ja heitä mennään moikkaamaan. Leena Salo, kulttuuriyhdistyksen toimeksisaaja haluaa talkoo laisia. Siellä voi olla avuksi…\nPositiivista talousajattelua, paitsi sotessa ja kuntarakenteessa\nSDP viestittää: SDP:lle tärkeistä painotuksista edistyvät etenkin nämä: 1) Vahva linjaus työllisyyden, kasvun ja suomalaisen teollisuuden puolesta – työllisyyttä, kasvua ja kilpailukykyä tuetaan veroratkaisuilla – vahvistetaan pk-yritysten rahoitusasemaa ja kasvuedellytyksiä…\nKolme sairasta aluetta Varsianis-Suomeen\nTihkuvien tietojen mukaan, vaikka selvittäjät saivatkin kolme viikkoa lisäaikaa, tähän maakuntaan tulisi seuraavat sote-alueet Salo, Parainen- Kemiö Turku Mieletöntä Huonoa huumoria Hulluutta Koko sote- kuntarakenne kokonaisuudesta on tullut SAIRAS. Tarkoitan, että…\nVelan pelko ei olekaan viisauden alku\nMartin Wolf jaksaa opettaa kuvin, kuvioin että ennen muuta sanoin, miten tuhoisa yksisilmäisyys ja itsepäisyys on eli luulo ei ole tiedon väärtti. : G 20 maiden Toronton julkilausuma vuonna 2010…\nMoshulu -Unikeko kortteli on saanut lainvoimaisen kaavan\nJoukko naantalilaisia eli Pekka Sivula, Mikko Mattila, Tauno Viljanen ja Kari Rahja tekivät runsas vuosi sitten valituksen nk. Unikeon korttelin kaavasta. Ensin Turun Hallinto-oikeus ja nyt myös Korkein Hallinto-oikeus ovat…\nVihollinen, verivihollinen , puoluetoveri\nYle: Turku haluaa kuntaliitoksen vaikka pakolla Turun valtuusto hyväksyi ministeriölle annettavan lausunnon maanantaina. Sivun sisältö Jos naapurikunnat eivät suostu Suur-Turkuun, valtion pitäisi toteuttaa kuntaliitos pakolla, uutisoi Yle Turku. Turun kaupunginvaltuusto…\nEi hyvältä näytä, sanotaan joka suunnalta;. markkinat reagoivat . Pahinta on tietenkin asioiden ajelehtiminen, mutta sen kannalta voi olla viisasta, ettei liikaa neuvottaisi, sillä kyllä he itsekin tietävät, mistä on…\nNaantalin kaupungin sivuilta löytyy kilpailun tuloksista tietoa lue tästä Kilpailun tulos on mielenkiintoinen ja varmaan herättää keskustelun. Toivottavasti ei pelkästään intetä kerroskorkeudesta eikä siitä mitä mistäkin kohdasta näkyy. Ratkaisevaa tietenkin…\nTelakka-alue valtiolle lisää investointitukea, sillä lailla eli tahdosta se on kiinni.Puolue tiedottaa seuraavaa: TUI-risteilyalusten rahoituksesta neuvottelutulos Hallitus on tänään saavuttanut neuvottelukumppaneidensa kanssa ratkaisun useita viikkoja jatkuneesta TUI-risteilijäalusten satojen miljoonien rahoituspaketista….\nMinullakin on orpo olo, sillä sähköpostipalvelin ei toimi!, Tämä valitettavasti ei ole vitsi ja siksi en pysty kommentoimaan tänne lähetettyjä posteja. Olen pahoillani. Orpo olo oli tullut myös Vilhelm Junnilalle,…


Biojätekeräys omakotitalossa - Jätehuolto Helistölä Oy, Laitila\nKeräyskartonki- ja pahvi\nJätehuolto M. Helistölä Oy biojätekeräys on saatavilla Laitilan taajama-alueella. Biojätteet kerätään Helistölän jäteautolla ja biojätteen ajoreiteillä.\nKeräykseen voivat liittyä taajamassa sijaitsevat kiinteistöt. Haja-asutusalueella liittyminen on mahdollista, mikäli ajoreitti kulkee läheltä keräyksestä kiinnostunutta kiinteistöä.\nSelvitä naapureiden kanssa olisiko mahdollista perustaa biokimppa ja hankkia yhteinen biojäteastia. Mitä enemmän talouksia saat mukaan biokimppaan, sitä edullisemmat ovat myös tyhjennyskustannukset.\nValitkaa naapurustosta yksi yhteyshenkilö, joka huolehtii yhteydenpidosta kuljetusliikkeen ja kimpan välillä.\nBioasiakkaiden laskutusväli on kolme kuukautta. Lasku jaetaan astiaa käyttävien talouksien kesken suoraan ja kukin osakas saa osuutensa laskusta.\nTäytä ja tulosta sopimus yhteisen jäteastian käytöstä (PDF-tiedosto)\nBiojätteen tyhjennysväli biojäteastialla on kesäaikaan (viikoilla 18–40) viikon välein ja talviaikaan (viikoilla 41–17) kahden viikon välein. Ilmastoidulla biojäteastialla tyhjennysväli voi kesäaikana olla kaksi viikkoa ja talvikaudella jopa 4 viikkoa.\nHelistölän biojäteastiat ja -tarvikkeet:\nJubilo -paperipussiteline 6,00 €\n140 l biojäteastia 60,00 €\n140 l ilmastoitu biojäteastia 94,00 €\n240 l biojäteastia 72,00 €\nSuojasäkki ilmastoitumattomaan astiaan kuljettajan asentamana 0,75 € / kerta\nAstian toimitus sisältyy astian myyntihintaa.\nMikäli hankit astian itse esim. suosittelemme ruskeita astioita biojätekäyttöön.\nIlmastoitujen bioastioiden toimivuus perustuu biojätteen kuivumiseen. Tämä on mahdollista yksittäisissä omakotitaloissa ja pienissä biokimpoissa, joissa biojätteen kertymä on vähäinen. Kuivuessaan biojäte ei aiheuta hajuhaittoja ja niiden tyhjennysväli voi olla normaalista bioastiasta poiketen jopa 4 viikon välein ympäri vuoden, eikä niihin voida käyttää suojasäkkejä, vaan jätteet on laitettava kotona biopusseihin.


Osta Didriksons Monte Fleecetakki, Teal Stream | Jollyroom\nDidriksons Monte Fleecetakki, Teal Stream\n22,50 € 26,90 € Sinä säästät: 4,40 € (-16%)\nDidriksons Takki Fleece Monte, Teal Stream on miellyttävä ja lämmin fleecetakki, joka sopii täydellisesti vuoden kylmiin kuukausiin. Takki on mukava ja siinä on 4-suuntainen stretch-kangas sekä ergonominen muoto. Thermal-systeemi auttaa säilyttämään ja säätämään kehon lämpötilaa. Kylminä päivinä vaatetta voi käyttää myös välikerroksena.\nFleecetakkeja on saatavana eri väreissä.\n80 = noin 1 vuotta\nVäri: Sininen, Musta.


Riista-munakas - Polarica\n100 g Polarica riistakäristystä\n1 rkl vettä tai maitoa\n1. Paista puolijäinen käristysliha pannussa kypsäksi. Pese paprika ja leikkaa suikaleiksi. Vatkaa munien rakenne rikki kulhossa. Lisää loraus vettä tai maitoa, juustoraaste ja suola. Kaada munakasmassa pannuun.\n2. Kun massa alkaa hyytyä, lisää käristysliha ja paprikasuikaleet munakkaan pinnalle. Paista munakas mehevän kypsäksi. Rouhi pintaan mustapippuria ja tarjoa vihersalaatin kera.\n3. Rouhi pintaan mustapippuria ja tarjoa vihersalaatin kera.


Kotikoruja: Myytävänä avainkaulakoruja\nAvainkaulakoruja myyntiin. Hinta on 10-20 € / kpl. Osa avainkaulakoruista on tehty lasihelmistä, ja ne on linkitetty toisiinsa eli, jos koru sattuisi jäämään kiinni johonkin ja katkeaisi, niin helmet eivät vieri minnekään. Osan taas olen tehnyt vahattuun puuvillanaruun ja puuhelmiin, ja tällä tavalla tehdyt avainkaulakorut ovat todella keveät kantaa.\nAvainkaulakorujen tekeminen on hauskaa, koska vain mielikuvitus (ja sen hetkinen helmivarasto) on rajana! Yksi helmeilyn ärsyttävimmistä piirteistä onkin se, että on hyvä idea, mutta sopivia helmiä ei olekaan juuri sillä hetkellä. Arrrgghhh!\nAvainkaualakoruissa postimaksu sisältyy hintaan :) voit ottaa minuun yhteyttä sähköpostisoitteeseeni tuutuli_90@hotmail.com\nAvainkaulakoru numero 1:\nkemanvärisistä lasihelmistä tehty avainkaulakoru 20 €\nAvainkaulakoru numero 2:\nvaalea lilansävyinen avainkaulakoru 20€\nAvainkaulakoru numero 3:\nvaaleanpunainen avainkaulakoru 20 €\nAvainkaulakoru numero 4:\nNätti avainkaulakoru perhosella 20 €\nAvainkaulakoru numero 5:\nTämän saa myös kaulakoruksi pienen lukon ansiosta 20 €\nAvainkaulakoru numero 6:\nMYYTY! Avainkaulakoru 7:\ntehty vahatusta puuvillanarusta ja puuhelmistä 15 €\nMYYTY! Avainkaulakoru 8:\nMYYTY! Avainkaulakoru 11:\ntehty perhosenmuotoisista simpukakuorihelmistä, 20 €.\nHello Kitty, 20 €\nMYYTY! Avainkaulakoru 13:\nMyyty! Avainkaulakoru 14:\nMYYTY! Avainkaulakoru 15:\nMYYTY! Avainkaulakoru 17:\nMYYTY! Avainkaulakoru 18, "Avaruus"\nMYYTY! Avainkaulakoru 20\nMYYTY! Avainkaulakoru 21\nAvainkaulakoru 22 MYYTY\nMYYTY! Avainkaulakoru 26:\nAvainkaulakorut 27 (oranssi) ja 28 (ruskea)\nHinta 16 €/kpl\nMYYTY! Avainkoru 29:\nMYYTY! Avainkoru 30:\nMYYTY! Avainkoru 32:\nMYYTY! Avainkoru 33:\nMYYTY! Avainkoru 34:\nMYYTY! Avainkoru 36:\nMYYTY! Avainkoru 39:\nAvainkaulakoru "Dream" 43:\nAvainkaulakoru "Happiness" 44:


Kaksi taiteilijaelämäkertaa: Ellen Thesleff ja Meri Genetz - Lukuisa\nOlen viime viikkoina lukenut elämäkerrat kahdesta kiehtovasta suomalaisesta taiteilijanaisesta, Ellen Thesleffistä ja Meri Genetzistä. Molemmat naiset elivät samoihin aikoihin, mutta heidän taiteeseensa vaikuttivat hieman eri suuntaukset. Olen nyt superkiinnostunut (kuva)taiteesta ja taidehistoriasta, ja huomaan melkein aina kirjastossa ollessani vaeltavani kohti taidekirjojen hyllyä. En ole opiskellut taidehistoriaa yhtä kurssia lukuunottamatta (yleistä historiaa kylläkin), joten oppimistakin aihepiirissä riittää. Taiteilijaelämäkertoja lukemalla on mielenkiintoista sukeltaa tiettyyn aikakauteen ja ennen kaikkea eri taidesuuntauksiin. Tällä kertaa ollaan 1800–1900-lukujen välisessä modernissa murroksessa.\nHanna-Reetta Schreck: Minä maalaan kuin jumala : Ellen Thesleffin elämä ja taide\nEllen Thesleff (1869–1954) on Suomen tunnetuimpia naispuolisia taidemaalareita ja ‑graafikoita. Hän on nyt myös erityisen ajankohtainen nimi, sillä HAMissa eli Helsingin taidemuseossa on keväällä avautunut laaja Ellen Thesleff ‑näyttely, jonka on kuratoinut tämän teoksen kirjoittanut taide- ja kulttuurihistorioitsija Hanna-Reetta Schreck. Näyttely on avoinna ensi vuoden tammikuun loppupuolelle asti. Ehkäpä ehdin vierailla siellä itsekin.\nTaidemaalarin ammatti ei ollut vuosisadan vaihteessa tai pitkään sen jälkeenkään naisille sovelias toimi, mutta kodin liberaali asenne ja isän kannustus antoivat alkusysäyksen Thesleffin suurelle haaveelle. Tuntuu kuin Thesleff olisi suorastaan pilkannut aikansa kapeaa käsitystä naiseudesta ja naisen paikasta yhteiskunnassa: hän oli paitsi lahjakas ja aikaansa edellä oleva taiteilija, nuorena myös lyhyttukkainen ja usein ulkona ollessaan miesten vaatteisiin pukeutuva nainen – miten skandalöösiä! Hän ei myöskään koskaan mennyt naimisiin, vaan asui viimeiset vuosikymmenensä yhdessä siskonsa Gerdan (joka oli muun muassa keramiikkataiteilija) kanssa.\nVaikka Thesleff kuului ylempään ja varakkaampaan luokkaan (kuten melkein kaikki sen ajan tunnetut taiteilijat), ei hän aikuisiällä ollut varakas, vaan suorastaan köyhä. Elääkseen hänen oli pakko myydä teoksiaan ja miettiä jatkuvasti, miten mikäkin näyttely voisi hyödyttää hänen uraansa ja tuoda leipää pöytään. Hänen onnistui onnekseen silti matkustella Euroopassa, missä hän imi itseensä ajan uusia taidevirtauksia, yhtenä tärkeimmistä mainittakoon venäläisen Wassily Kandinskyn ilmaisun vaikutus. Thesleff olikin hyvin aikaansa edellä oleva suomalainen taiteilija ja siksi hänen teoksiaan ei usein ymmärretty kotimaassa, sillä ne olivat tyyliltään jotain hyvin uutta. Hänen alkukauden teoksensa edustavat symbolismia, mutta pian (Euroopassa matkustelun ansiosta) teosten tyyli alkoi muotoutua ekspressionistisempaan suuntaan päättyen lopulta myöhäisvaiheen abstraktiin ja värikkääseen ilmaisuun. “Ei teorioita, ei muotoa – vain väri”, on Thesleff sanonut.\nElämäkerrassa on hyödynnetty Thesleffiltä jäänyttä runsasta kirjeistöä ja valokuvien kokoelmaa hienosti ja kattavasti. Niiden perusteella Thesleffistä muodostuu hyvin inhimillisen, oman arvonsa tuntevan ja huumoria arvostavan tyypin kuva. Koska Schreck on taide- ja kulttuurihistorioitsija, kirjassa on perinteisen elämäkerrallisen kerronnan lisäksi myös runsaasti Thesleffin teosten analysointia: jokaisen luvun aloittaa tarkka analyysi jostain taiteilijan teoksesta, mutta tekstin seassa on myös lyhyempiä analyyseja muista teoksista. Schreck onnistuu sulauttamaan Thesleffin (ja hänen läheistensä) elämänvaiheista ja teoksista, ajan taidevirtauksista ja yhteiskunnallisista tapahtumista kertovat osiot hienosti yhteen.\nSchreckin teos on runsas ja yksityiskohtainen – sitä ei lue hetkessä ahmaisten – mutta taiten ja rakkaudella kirjoitettu elämäkerta kenties kiinnostavimmasta suomalaisesta taiteilijasta.\nHelmet-lukuhaaste 2019: 11. Kirja käsittelee naisen asemaa yhteiskunnassa\nSanna Ryynänen: Meri Genetz – Levoton sielu\nEllen Thesleffiä kuusitoista vuotta nuorempi Meri Genetz (1885–1943) oli minulle entuudestaan tuntematon taiteilija. En muista, että häntä olisi mainittu edellä mainitussa Ellen Thesleffin elämäkerrassa, joten taiteilijat lienevät pyörineen eri piireissä. Genetz edustikin taiteellaan enimmäkseen ekspressionistista kolorismia, eli poikkesi tyyliltään jonkin verran Thesleffistä.\nMyös Genetz oli aikanaan poikkeuksellinen nainen ihan jo siitä syystä, että ryhtyi ammattimaiseksi taiteilijaksi. Thesleffistä poiketen hän meni kuitenkin kahdesti naimisiin ja sai ensimmäisestä parisuhteestaan myös kaksi lasta. Taide ja uusi mies kuitenkin menivät lasten edelle, eikä hän ollut myöhemmin kovinkaan paljon tekemisissä lastensa kanssa – tai ainakin sellaisen kuvan saan Sanna Ryynäsen elämäkerrasta. Genetzkin kapinoi aikansa kapeita naiskäsityksiä vastaan ja Thesleffin tavoin myös matkusteli ja asui Euroopassa – ja omaksui samalla ulkomailta uusia vaikutteita töihinsä.\nOkkultismi ja salatieteet kietoutuivat osaksi Genetzin elämää ja taidetta. Hän etsi läpi koko elämänsä itseään ja itseään taiteilijana, jonkinlaista kirkastumisen tai valaistumisen kokemusta. Siitä teoksen alaotsikko, levoton sielu. Kovin syvälle salatieteiden osuuteen Genetzin taiteessa ei päästä, sillä hyvin runsas määrä Genetzin teoksista on kadonnut, tuhoutunut tai sitten niitä ei ole tunnistettu hänen teoksikseen, sillä hän ei useinkaan signeerannut töitään. Tunnistetuistakin puuttuu usein vuosiluku, joten voidaan vain päätellä, milloin mikäkin teos on syntynyt. Keskeinen syy teosten katoamiseen on se, ettei Genetzin tarvinnut elättää itseään maalaamisella (toisin kuin Thesleffin), joten siksi hän ei usein tarjonnut töitään näyttelyihin. Lisäksi hän ei ollut aikanaan arvostettu taiteilija, vaan arvostus on kasvanut vasta hänen kuolemansa jälkeen.\nElämäkerta kärsii Genetzin teosten analyysin puutteesta. Se on toisaalta ymmärrettävää, sillä kirjan kirjoittanut Ryynänen on taustaltaan toimittaja, ei taidehistorioitsija, mutta jäin silti kaipaamaan edes jonkinlaista teosten tarkempaa käsittelyä. Genetz tunnetaan kuitenkin ennen kaikkea taiteestaan, hän oli taidemaalari. Elämäkerrasta tulee hieman sellainen olo, että Genetz nyt vain maalasi jotain, pääasiassa maisemia ja asetelmia, ja teki siinä samalla sitä ja tätä. Lisäksi (kirjoittajan toimittajataustasta johtuen?) kirja on ryyditetty puuduttavan perusteellisilla historian “oppitunneilla”, joissa käydään tarkasti läpi kunkin hetken yhteiskunnalliset tapahtumat ja taustat, jotka moni meistä osaa jo ulkoa. Nämä osiot tekstissä eivät sulaudu varsinaiseen Genetzistä kertovaan tekstiin kovinkaan sulavasti, vaan katkovat ikävästi kerrontaa.\nMeri Genetz vaikuttaa kiehtovan ristiriitaiselta henkilöltä, mutta valitettavasti teoksen isohkojen puutteiden vuoksi lukukokemus on kokonaisuutena aika raskas. Kuitenkin hienoa, että monelle varmasti täysin tuntematon, mutta upeita teoksia maalannut taiteilijanainen nostetaan vihdoinkin esille.\nHelmet-lukuhaaste 2019: 41. Kirja sijoittuu aikakaudelle, jolla olisit halunnut elää\n#elämäkerrat #Ellen Thesleff #Hanna-Reetta Schreck #Helmet-lukuhaaste 2019 #historia #kirjastosta #Meri Genetz #naisen asema #naiseus #Sanna Ryynänen #taide #taiteilijuus


Segura Viudas Vino Rosado\nTuoksu: raikkaan herukkainen, runsaan hedelmäinen\nMaku: kuiva, maukas, kirsikkainen, miellyttävän hapokas\nRypäleet: Tempranillo (35 %), Garnacha (45 %), Cariñena (20 %)\nViini tulee Penedèsin eri ala-alueilta, ja sitä on valmistettu 500 000 pulloa. Segura Viudas on tullut tunnetuksi ennen kaikkea laadukkaiden kuohuviinien valmistajana, mutta viime vuosina yhtiö on alkanut tuottaa yhä enenevässä määrin myös puna- ja valkoviinejä. Yhtiö toimii Penedèsin alueella lähellä Sant Sadurní d'Anoian kylää. Yhtiön viininvalmistamo on rakennettu vanhan 12. vuosisadalta peräisin olevan Can Esbert -nimisen viinitilan yhteyteen.\nSegura Viudas Vino Rosado (2,5 pistettä)\n"Rose jatkoi kahden edellisen punkun maukkaaksi viitoittamaa tietä. Ei ihan roseiden Mikaa eli Topia eli kärkeä, mutta keskikastin ylintä tasoa." (Mojo)\n"Laihaa, ei sopivaa moneenkaan juttuun...ellei..." (?)\n"En vakuuttunut, koska tuntui aidosti, että olisin voinut yhtä hyvin kurlailla suussani lämmintä suihkuvettäkin." (Jesse)\n"Rose in ätä bykyä Rose. Vaiiika vioissa pisitais.." (Sami, jo hyvässä maistissa)\n"Kylmänä kuin mehukattia. Erittäin raikas. Ja sillä sipuli." (Antti)


Clinton aikoo pysyä virassaan - Ulkomaat - Uutiset - MTV.fi\nClinton aikoo pysyä virassaan\nUlkomaat Julkaistu 16.09.1998 10:58\nPresidentti Bill Clinton sanoi tänään, ettei hän aio erota virastaan seksiskandaalin vuoksi. Hänen mukaansa Yhdysvaltain kansa haluaa hänen tekevän työnsä.\n-He haluavat, että jatkan ja teen työni ja se on juuri sitä, mitä aion tehdä, Clinton sanoi yhteisessä lehdistötilaisuudessa vierailulla olevan Tshekin presidentin Vaclav Havelin kanssa.\nClinton oli tänään ensimmäistä kertaa lehdistön kuultavana sen jälkeen, kun erityissyyttäjä Kenneth Starrin raportti presidentin ja Valkoisen talon entisen harjoittelijan Monica Lewinskyn suhteesta julkaistiin internetissä.\nCNN-uutiskanavan tekemän tuoreen mielipidemittauksen mukaan 61 prosenttia amerikkalaisista haluaa Clintonin jatkavan presidenttinä kautensa loppuun. Yhteensä 33 prosenttia haluaisi hänen eroavan. Kaikkiaan 64 prosenttia haastatelluista haluaa kuitenkin, että kongressi nuhtelee presidenttiä asiasta.\nSamassa lehdistötilaisuudessa Clinton varoitti "suuresta humanitaarisesta kriisistä" Kosovossa. Kymmenettuhannet albaanit piilottelevat parhaillaan vuoristossa serbien hyökkäyksiltä.\n-On elintärkeää, että toimimme liittolaistemme kanssa tiukasti, jotta välttyisimme humanitaariselta murhenäytelmältä ja saisimme aikaan poliittisen ratkaisun Kosovoon, hän sanoi.\nIndonesia selvittää Suharton omaisuutta Luzhkov vaatii valtiollistamista


Taksinumerot Turku - Tilaa taksi aina oikeasta numerosta - Taksinumerot.fi\nTilaa taksi helposti, kun etsit taksia tai tilataksia kaupungissa Turku. Taksinumerot.fi ei listaa ainoastaan kaupungin Turku taksit, tilataksit ja Kela-taksin, vaan koko Suomen taksit. Soittamalla oikeaan taksin numeroon, tilaat taksin vaivattomasti ja aina oikeaan osoitteeseen.\nRautio Yhtiöt\t 0400 484 201\nAjuriliike Airo\t 040 504 0035\nKattelmäki - Taksi- ja Tilataksi\t 0400 198130\nPuhelun hinta\t 0,99 + pvm\nUlkomailta soitettaessa\t +358 600 14 121\nVaikeavammaisten kuljetuspalvelu, invataksit\nLänsikeskuksen taksit\t 0400 226 122\nVaikeavammaisten kuljetuspalvelu\t 02 10041 (0,99+pvm)\nTaksikeskus Turku lisäksi listauksessa on myös pienempiä taksiyrityksiä sekä taksiautoilijoita. Voit vapaasti valita miltä taksiyritykseltä haluat tilata taksin. Lisäksi voit katsoa kaupungin taksitolppien ja taksiasemien sijainnit sekä puhelinnumerot.\nKela-taksi Turku palvelee myös alueella ja oikean puhelinnumeron löydät alta. Huomioithan, että Kela-taksi tulee tilata aina alueellisesta tilausnumerosta! Näet Kela-taksin numeron yhteydessä samalla mihin alueeseen Kela-taksi kuuluu.


ITSETUNTEMUSAKATEMIA Goes Live&Love\nGoes Live and Love\nITSETUNTEMUS. TOISEN KOHTAAMINEN. RAKKAUS.\nItsetuntemusakatemia Goes Live and Love!\nItsetuntemusakatemia Goes Live and Love antaa sinulle selkeyden parisuhteeseen, rakkauteen ja niihin kohdistuviin odotuksiin sekä kommunikoinnin ja toisen kohtaamisen taitoja. Opit ymmärtämään kohtaamattomuutta, kuuntelemaan itseäsi ja toista, neuvottelemaan omasta ja yhteisestä tilasta, sanomaan kyllä ja ei oikeissa paikoissa. Ja ymmärtämään itseäsi isompia kuvioita, jotta osaat erottaa asiat joihin voit vaikuttaa niistä, joihin et voi vaikuttaa.\nKoulutus kestää 7 kuukautta. Se toteutetaan sulautuvana opetuksena, eli yhdistämällä lähiopetusta verkkomateriaaliin. Lähiopetuksessa keskitymme rakkauteen, verkossa itsetuntemukseen. Verkko-opetus on oman prosessin näkökulmasta ylivertainen väylä tarjota materiaali ja tuki joustavasti ja yksilöllisiin elämäntilanteisiin räätälöitynä. Näin voit reflektoida elämääsi missä päin maailmaa tahansa ja silloin kun se sinulle parhaimmin sopii.\nONKO KOULUTUS TARKOITETTU SINULLE?\nSinulla on oikeus tulla nähdyksi, kuulluksi ja arvostetuksi. Sinulla on oikeus kokea yhteyttä toiseen ihmiseen. Keskitymme kanssasi parisuhteeseen, koska koulutuksissamme olemme huomanneet, että se on elämän suurimpia kipupisteitä: toive parisuhteesta ja suru siitä, että suhteet ovat ristiriitaisia ja erot yleisiä.\nOpettelemme yhdessä näkemään ihmissuhteet realistisesti ja kirkkaasti. Erotamme toisistaan unikuvat ja aidon kohtaamisen. Tästä syystä käsittelemme sekä rakkauteen liittyviä kulttuurisia ihanteita että toisen kohtaamisen etiikkaa, eli kysymystä siitä, miten kohdata toinen ihminen.\nKoulutuksen tärkeä elementti on vertaisryhmä. Vertaisten piirillä on usein taianomainen vaikutus. Jaetussa tilassa tehdyt oivallukset ja kasvupyrähdykset moninkertaistavat itsensä.Lisäksi yhdessä tekeminen ja oivaltaminen on hauskaa. Koulutuspäivien aikana nauretaankin yleensä paljon.\nTyöskentelemme itsesuhteen kautta. Siitä avautuu ihmisyyteen perspektiivi, joka tekee ymmärrettäväksi, miksi erilaiset itsesuhteen ja parisuhteen tilanteet ovat jännitteisiä ja vaikeita. Ymmärrät paremmin sekä itseäsi, sitä toista että inhimillistä vuorovaikutusta ylipäätään. Opit parisuhteen avaintaitoja: asettamaan rajoja ja kommunikoimaan. Huomio on sinussa ja siinä, miten voit itsetuntemuksen ja vuorovaikutuksen keinoin vahvistaa kohtaamisen taitoa. Se on puolet siitä, mitä kohtaamiseen tarvitaan.\nTeemana on parisuhteisiin liittyvät kipukohdat. Käsittelemme parisuhdetta ja rakkautta sekä kulttuuristen rakenteiden näkökulmasta että toisen kohtaamisen kautta. Pohdimme yhdessä, minkälaisiin odotuksiin kulttuuriset parisuhdemallit ohjaavat ja mitä niistä tietoiseksi tuleminen voisi muuttaa. Tulemme tietoisemmiksi rakenteista.\nNykyajan parisuhde on odotusten ja toiveiden miinakenttä. Useimmat odottavat rakkaudelta ikuisuutta ja parisuhteelta pitkää ikää. Siitä huolimatta suhteet päättyvät yhä useammin eroon. Eliniän kestävien parisuhdeodotusten rinnalla elämmekin todellisuutta, joka on elämää erojen ja vaikeasti sovitettavien tai sovittamattomien parisuhderistiriitojen kanssa. Siksi yhä useampi etsii keinoja ymmärtää, mikä on mennyt pieleen ja miksi rakkaus ontuu.\nParisuhteesta puhutaan usein ainoastaan sopeutumisen näkökulmasta, jolloin pyritään vain etsimään keinoja, joilla jokainen voisi saada parisuhteen tai löytää keinot pysyäkseen parisuhteessa. Moni etsiikin syitä epäonnistumisiin ainoastaan itsestään. Itsetuntemusakatemiassa parisuhdetta katsotaan myös kulttuuristen rakenteiden näkökulmasta, eli tarkastelemme myös parisuhdeodotuksia, -ihanteita ja -velvoitteita, joihin meidän jokaisen oletetaan mahtuvan. Tulemalla tietoisemmiksi parisuhteen erilaisista kerroksista, on sen ristiriitoihin helpompi löytää itselle sopiva tulokulma. Se mitä ymmärtää ei ahdista yhtä paljon kuin se, mitä ei ymmärrä. Selkeydestä avautuu mahdollisuus keskittyä olennaiseen: kohtaamiseen.\nITSETUNTEMUSAKATEMIA GOES LIVE AND LOVE: SISÄLTÖ\nKokoonnumme 7 kuukauden ajan. Aloitamme ja lopetamme viikonlopun mittaisella retriitillä sekä tapaamme Helsingissä HIMAssa 3 kertaa yhteensä kuuden päivän ajan. Itsetuntemustyötä pääset tekemään verkko-opintomateriaalin tuella lähitapaamisten välissä.\nKoulutus- ja valmennuskokonaisuus koostuu seuraavista osa-alueista:\nRetriitti ja lähitapaamiset\nLähitapaamisissa ja retriitillä keskitymme rakkauteen ja parisuhteeseen. Käymme läpi parisuhteen sisällä vaikuttavia historiallisia kerroksia, jotka saattavat vetää eri suuntiin ja tehdä käytännöllisesti katsoen mahdottomaksi saavuttaa haluamaansa. Tarkastelemme myös rakkauden tiedettä, ja keskitymme itsetuntemuksen kautta avautuvaan toisen kohtaamisen taitoon: konkreettisiin keinoihin, joilla kommunikoida herkemmin, asettua kohtaavaan dialogiin, asettaa rajoja, antaa ja ottaa tilaa, synnyttää turvaa, luottamusta -- mutta myös erottaa, kun niitä ei ole.\nTeemme myös sellaisia harjoituksia, joihin tarvitaan pari- tai ryhmätyöskentelyä.\nAloitusretriitti pidetään pe-su 8.-10.10.2021.\nLähipäivät HIMAssa pidetään Helsingissä Laivanvarustajankadulla Ullanlinnassa seuraavasti:\nKoulutuspäivät alkavat klo 10 ja päättyvät 16:00.\nItsetuntemuksen verkko-opinnot voit aloittaa heti, kun sinut on valittu ryhmään. Opinnot on jaettu moduuleihin. Saat jokaisessa moduulissa tietoa käsiteltävästä teemasta: esimerkiksi tunteista, defensseistä, rajoista, turvan merkityksestä sekä sisäisenä kokemuksena että ihmisten välillä, vuorovaikutuksen vahvistajista ja esteistä. Tiedon avulla ymmärrät itseäsi ja toista paremmin, etkä piiskaa kohti tavoitteita, jotka eivät ole mahdollisia. Pyrimme lempeään realismiin. Jokaiseen teemaan liittyy konkreettisia harjoituksia, joiden avulla peilaat omaa tilannettasi. Vähitellen syvennät itsetuntemustasi tiedon ja omakohtaisten oivallisten avulla. Itsen kohtaamisesta avautuu tiloja kohdata toinenkin.\nVerkko-opintoja voit tehdä silloin kun sinulle sopii ja palata niiden ääreen niin usein kuin haluat. Moduulien järjestys on tarkoin harkittu ja ne on pilkottu sinulle helposti omaksuttaviksi kokonaisuuksiksi, jotka pystyt opiskelemaan oman arkesi ohella. Verkkomateriaali on käytössäsi 18 kuukautta aloituspäivästä lukien.\nLähitapaamisten välillä tapaamme verkossa. Ryhmäverkkovalmennuksissa pääset kohtaamaan muita saman koulutuksen osallistujia ja saat halutessasi henkilökohtaista tukea Keijulta ja/tai Lauralta. Voit kysyä kysymyksiä ja saada vastauksia asioihin, jotka askarruttaat tai jumittavat, tapaat muita lähitapaamisten välillä.\nVerkkotapaamiset toimivat virtuaalisena foorumina jaetulle koulutusmatkalle.\nTapaamme verkossa seuraavasti:\nTo 11.11.2021 klo 11-12\nTo 6.1.2022 klo 11-12\nTo 3.3.2022 klo 11-12\nItsetuntemusakatemia Goes Live and Love on 7 kuukauden koulutus- ja valmennuskokonaisuus, jossa on rakkaus- ja parisuhdeteema sekä vahva itsetuntemuspainotus. Tapaamme sekä kasvotusten että verkossa ja työskentelemme hyödyntäen tietoa ja tunne- ja tietoisuustaitoja. Verkkomateriaalit tuovat valmennusprosessiin joustoa ja mahdollisuuden räätälöidä aikataulua sinulle sopivaksi.\nMilla Kokko, HEI Schools, toimitusjohtaja & osakas.\nMinulle oli tärkeää, että lähestymisessä oli kyllin vahva tieteellinen pohja. Jotain, mille rakentaa. Avata ensin ymmärrystä, tiedollista avaruutta, saada asioille ja käsitteille nimet ja sitten uskaltaa sukeltaa omakohtaisesti. Matka oli ihana ja ihan älyttömän kiinnostava ja onneksi se jatkuu edelleen <3\nViisi tärkeintä asiaa, jotka Itsetuntemusakatemiasta sain:\nI. Ymmärsin mikä on defenssi. Miten ne toimivat. Ja että niitä on erinomaisen hankala havaita. Että ne suojaavat meitä, että niillä on tärkeä tehtävä. Ja että jossain vaiheessa elämää ne eivät ehkä enää silti ole tarkoituksenmukaisia.\nII. Oivalsin, ettei tunteille tarvitse - eikä voi - tehdä yhtään mitään. Ei YHTÄÄN mitään. Ne vain ovat. Tulevat, tuntuvat ja sitten menevät. Tunteita voi TUNTEA. Mutta ihan oikeasti niille ei tarvitse tehdä mitään. Ei tarvitse yrittää päästä niistä eroon tai toimia niiden herättämien impulssien mukaan.\nIII. Tajusin että liike jatkuu koko ajan. Ettei olekaan tarkoitus (tai ylipäätään mitenkään mahdollista) pysähtyä onnellisuuden ja rauhan ja tasapainon kohtaan, vaan suostua liikkumaan ja liukumaan eri vaiheiden ja tarpeiden välillä: itsenäisyyden ja yhteyden, tunteiden ja järjen, turvallisen tulisijan ja kiihottavan seikkailun välillä. Surun ja ilon välillä, onnen ja tuskan välillä. Suostua tuohon liikkeeseen ja nähdä kipu, pettymys, suru, viha tai jopa kateus ja raivo ihan yhtä oikeina ja kunnollisina tunteina kuin ne muutkin.\nIV. Koin että olen turvassa itseni kanssa, itsessäni. Että voin olla itse itselleni aikuinen, turvallinen syli, rauhoittava ja lämmin keinu. Että minulla on keinoja rauhoittaa itse itseni, löytää tila ja hengitys ja helpotus vaikean paikan tullen. Että saan toki tarvita muita, olla pieni ja heikko, mutta minulla on myös itselläni voimaa ja keinoja pitää itseni turvassa.\nV. Pystyin kohtaamaan yhden kaikista synkimmistä haavoistani, mustimmista kohdistani. Syyllisyyden, joka on kalvanut ruosteisen naulan lailla. Ja loppujen lopuksi syyllisyyden alta pohjattoman surun, jota en ollut ollut valmis kohtaamaan aiemmin. En riittävän vahva ottamaan sitä vastaan. Nyt se sai tulla.\nVI. Että kenties näiltä sijoiltani minun on mahdollista joskus havaita toisen ihmisen kipeä kohta (joka näyttäytyy pinnalle päin vaikkapa kovuutena tai aggressiivisuutena) tai vaihtaa omaa totuttua toimintatapaa (olla vaikkapa puolustatumatta vimmaisesti). Välillä se onnistuu.\nKiitos rakas ja upea Keiju ja mieletön, ihana Laura, että sain olla ohjauksessanne. Että sain kulkea omaa kummallista ja välillä kipeää matkaani turvallisesti tuettuna, kepeällä otteella inspiroituna.\nHanne Mikkonen, DI, tuoteturvallisuuspäällikkö\nViime vuoden vaihteessa tuskastuin jatkuvaan jumissa olemiseen. Olin aika pohjalla itseni kanssa. Tunsin olevani täysin hukassa niin teini-ikäisten lasten äitinä kuin parisuhdeasioissa. Kaipasin luottamusta elämään.\nKoulutuksen myötä minulle selvisi, että kaksi minulle hyvin kipeää asiaa olivat perusluottamuksen puute ja ristiriitainen suhde vihan tunteeseen. Löysin koulutuksen aikana välineitä kummankin asian korjaamiseen.\nTuntuu, että sain elämän.\nNäiden asioiden merkitystä ei voi ymmärtää, ennen kuin on löytänyt sen, mikä puuttui. Jälkeenpäin olen huomannut, ettei minulla ollut vuosikausiin ollut oikein luottamusta elämään. Minulla ei ollut ymmärrystä, minkälainen merkitys vihan tuntemisen kyvyllä voisi elämässäni olla tai mitä kyvyttömyys tuntea sitä oli aiheuttanut. Terve itseni hyväksymä ”viha” toi kykyä asettaa rajoja: näin minua saa kohdella ja näin ei. Uskallan nyt antaa tunteiden tulla ja vain olla — ettei niille aina tarvitse tehdä mitään. En enää puske tunteita alas, eikä tunnemöykkyjä pääse kasvamaan samalla tavalla kuin ennen. Tällä kaikella on ollut suora vaikutus ihmissuhteisiini. Työelämässä toki myös, mutta tärkeimpänä teini-ikäisen poikani ja minun suhde: kun pystyin sallimaan itselleni kaikkia tunteita, opin sallimaan niitä myös hänelle. Meidän välillä puhdistui tosi paljon. Tältä pohjalta meille alkoi rakentua uudestaan kadoksissa ollutta läsnäolevaa yhteyttä. En enää välttele vaikeita tilanteita hänen kanssaan. Parisuhteesta ymmärsin monta asiaa uudella tavalla. Tunnistin omia vaikeuksiani kohdata ja kuunnella toista. Aiemmin en oikein edes huomannut, mitä minulle vuorovaikutustilanteissa tapahtui. Nyt suhtaudun yhteyteen toisen kanssa avoimemmin: huomaan omat tunteeni aiempaa paremmin, erotan mikä on minun vastuullani ja mikä ei. Koen, että osaan kuunnella myös toista ja hänen asiaansa paremmin kuin ennen. Yhteys toisiin on muuttunut selkeämmäksi. Ymmärrän, että se, mitä minä käyn omassa sisimmässäni läpi, ei aina liity siihen, mitä toinen on tarkoittanut. Yhä harvemmin tarvitsee syyttää toisia siitä, että itsellä on paha mieli. Olen hämmästynyt, miten paljon oikeasti valoisammaksi elämä muuttuu kun saa tällaista ohjausta. Olen nyt kiitollinen, että asiat menivät vuosi sitten juurikin niin kuin menivät. Että kaikki meni sillä tavalla pieleen, että tuskastuin ja hain mukaan Itsetuntemusakatemiaan. Se käänne tuntui silloin kamalalta, mutta kipeässä tilanteessa tekemäni päätös osoittautui ihan parhaaksi! Kannatti investoida itseensä! Opin ja kasvoin paljon lyhyessä ajassa.\nKeiju Vihreäsalo on sosiologi, tutkija ja kirjoittaja. Keiju on kirjoittanut narratiivisen tietokirjan rakkaudesta (Jotta voisin rakastaa — Rakkauden anatomia, Otava). Kirjasta on pidetty todella paljon! Myös Keijun Särkymisen siunaus -verkkokurssi on ollut suureksi avuksi monille rakkaudessa rikkoutuneille. Samoin Hidasta elämää -sivustolla julkaistut blogikirjoitukset rakkaudesta ovat olleet varsin pidettyjä. Keiju rakastaakin rakkautta, kovasti. Keijua kiinnostaa erityisesti toisen ihmisen kunnioittava kohtaaminen.\nMyös Keijun akateemiset tutkimukset luovat pohjan intiimielämän asiantuntijuudelle. Hänen tutkimuskohteitaan ovat olleet sukupuoli, seksuaalisuus, perhe, heteronormatiivisuus sekä perhe- ja seksuaalipolitiikka. Keiju on väitellyt vuonna 2009 ydinperheymmärryksen historiallisesta muotoutumisesta ja perhepolitiikkasta (Ydinperheen politiikka, Gaudeamus). Tällä hetkellä Keiju on post doc -tutkija tutkimuskohteenaan häpeä, synnyttäjän esineellistäminen ja synnytysväkivalta.\nKeijun tulokulma itsetuntemukseen ja rakkauteen on sekä käytännöllinen että teoreettinen. Vuosien työ kouluttajana on ollut aitiopaikka havainnoida ihmisyyttä. Kun omat tunteet ja tarpeet ovat näkymättömiä, on hyvin vaikea kuulla itseään tai kohdata toisia. Sekä sisäinen ääni että kommunikaatio toisten suuntaan saattaa olla ristiriitaista. Myös vastuu itsestä sekä toisen ja maailman kohtaamisesta saattaa puuttua. Monet ihmiset ovat myös eksyneet henkisyyteen ja irrallaan ihmisyydestään. Kouluttajana Keiju korostaa ihmisyyttä, läsnäoloa ja tasapainoa, joka näkyy toimintakykynä.\nKoulutustiimiin kuuluu myös Laura Janger-Laitio. Laura on toinen HIMAn perustajista ja pitkän kokemuksen omaava toimintaterapeutti, kouluttaja, henkinen valmentaja.\nJo yli kymmenen vuoden ajan Laura on keskittynyt hyvinvoinnin ja onnellisuuden ehtoihin ja mahdollisuuksiin auttaa ihmisiä ottamaan askelia kohti haluamaansa muutosta. Tuhannet ihmiset ovat saaneet apua hänen työstään. Laura tunnetaan myös valmentajien valmentajana sekä hyvinvointialan yrittäjien mentorina. Lauralla on kyky opettaa koko persoonallaan lämpimästi ja ymmärrettävällä tavalla. Lauran lähellä on aina turvassa.\nLaura ja Keiju ovat yhdessä ja erikseen luoneet monia koulutuksia mm. Sydämen polku- ja Särkymisen siunaus -verkkovalmennukset, Itsetuntemusakatemian, HIMAn joogaopettajakoulutukset, HIMAn henkisen valmentajan koulutuksen, ja HIMA Wisdom Practitioner -koulutuksen. Keijun ja Lauran kirjoituksia löydät Hidasta Elämää –sivustolta. Heidät on vuosien varrella nähty myös monissa eri medioissa, Keiju erityisesti rakkauden, parisuhteen ja perheen asiantuntijana.\nvaltiotieteiden tohtori, kouluttaja ja kirjoittaja\nRAKKAUS + ITSETUNTEMUS\nToteutamme koulutuksen sulautuvana opetuksena, eli yhdistämme lähiopetusta ja verkko-opetusta. Lähiopetuspäivät ovat hyvin intensiivisiä ja ihmisen kyky vastaanottaa uutta tietoa ja inspiroitua uusista ajatuksista on rajallinen. Tästä syystä lähiopetuspäiviin ei pysty pakkaamaan niin paljon tietoa kuin haluaisimme. Sulautuvan opetuksen myötä tämä mahdollistuu parhaiten. Saat rauhan kotona käydä asioita läpi niin monta kertaa kuin haluat. Lähitapaamiset ja verkko-opinnot muodostavat kokonaisuuden, jossa eri tavoin toteutettu opetus ja harjoitukset nivoutuvat yhteen.\nKoulutuskokonaisuus muodostuu kahdesta osasta: tapaamisista, joissa käsittelemme rakkautta ja parisuhdetta sekä itsetuntemustyöskentelystä verkkomateriaalien avulla. Opetuksessa hyödynnämme tutkimustietoa sekä tunne- ja tietoisuustaitoja. Tulokulma on valmennuksellinen, eli tieto ja harjoitukset palvelevat muutosta, jonka voit ohjauksen ja tuen avulla aikaansaada itse. Opetustapamme on lämmin ja maanläheinen, humoristinen, kuvaileva – käytämme paljon esimerkkejä tehdäksemme oivalluksen saamisen mahdollisimman helpoksi. Huomio on sinussa, ei teoreettisessa keskustelussa.\nLähitapaamisissa keskitymme rakkauteen ja parisuhteeseen. Hyödynnämme sosiologiaa, perhetutkimusta, sukupuolentutkimusta, historiaa, antropologiaa, psykologiaa ja filosofiaa tarkastellessamme parisuhdetta kulttuuristen rakenteiden näkökulmasta yhtäältä ja toisen kohtaamisen perpektiivistä toisaalta. Työskentelemme "piirissä" keskustellen luennon pohjalta parisuhteeseen ja rakkauteen liittyvistä teemoista ja jakaen kokemuksia siinä määrin, kuin sellaisia haluaa muiden kanssa jakaa. Teemme myös harjoituksia, joiden avulla oivallukset konkretisoituvat elämäksi.\nItsetuntemustyöskentely toteutuu verkossa. Itsetuntemusta käsittelevissä luennoissa painottuvat tunneteoriat, polyvagaalinen teoria, neurotieteet, traumatutkimus, kliininen psykologia ja vuorovaikutuksen teoria. Tiedon avulla osaat sijoittaa omat kokemuksesi ja itseäsi koskevat havainnot suureen kuvaan paremmin. Painotamme oman prosessin läpikäymistä ja tiedon ja muutoksen viemistä omaan elämään konkreettisesti. Pääset tarkastelemaan itseäsi ja elämääsi uteliaasti, lempeästi, tinkimättömästi, turvallisesti ja omassa tahdissasi.\nMITÄ KOULUTUS ANTAA SINULLE?\nItsetuntemusakatemia Goes Live and Love antaa sinulle a) selkeyden parisuhteeseen, rakkauteen ja niihin kohdistuviin odotuksiin sekä b) toisen kohtaamisen taitoja.\nTyöskentely jakautuu kahteen: lähitapaamisissa keskitymme parisuhteeseen ja rakkauteen ja verkko-opinnoissa painottuu itsetuntemus. Itsetuntemuksessa keskitymme itsen ja toisen kohtaamiseen.\nTulet tietoiseksi parisuhdeihanteissa vaikuttavista historiallisista ja kulttuurisista kerroksista, jotka sinusta riippumatta synnyttävät parisuhteeseen jännitteitä. Tämä auttaa sinua erottamaan, minkälaiset asiat voisivat johtua sinusta tai teistä, ja minkälaiset ilmiöt puolestaan on teille annettuja, ei niinkään sinun tai teidän synnyttämiä.\nYmmärrät rakkautta koskevan tiedon valossa mitä rakkaus on ja ei ole: erotat paremmin terveet ja epäterveet parisuhdemallit toisistaan sekä ymmärrät eron rakkauden ja parisuhteen välillä.\nErotat toisistaan rakastumisen ja rakastamisen.\nRakkauden ja parisuhteen rakenteista ja voimista tietoiseksi tuleminen vapauttaa sinut keskittymään toisen kohtaamiseen.\nKäsityksesi rakkaudesta, parisuhteesta ja toisen kohtaamisesta voivat tulla realistisiksi: erotat asiat joihin voit vaikuttaa niistä, joihin et voi vaikuttaa.\nOpettelet tunnistamaan vanhoja toimintamalleja ja tunnekaavoja sekä poikkeamaan niistä.\nHäpeän voima vähenee sen tunnistamisen ja hyväksymisen kautta ja siksi eksyt harvemmin epäselvyyden ja eksyneisyyden tunteisiin. Näin tunnet rajasi, tiedät miten säilyttää itsesi ja pysyä itsen kuuntelemisen tilassa.\nOdotuksesi itseäsi kohtaan ovat realistisemmat.\nOpit tunnistamaan omat taipumuksesi ajatutua puolustus- ja hyökkäystilaan sekä taitoa tyynnyttää itseäsi tilanteissa, jotka aiemmin karkasivat käsistäsi. Näin osaat pysyä kohtaamisen tilassa.\nOlet selkeämpi, joustavampi ja jämäkämpi sekä rohkeampi ja kyvykkäämpi tunnistamaan ja kommunikoimaan omia tunteitasi ja tarpeitasi.\nNäet toiset ihmiset ja maailman tarkemmin: toisen kanssa kommunikointi ja toisen kohtaaminen on mutkattomampaa.\nOpit tunnistamaan rajasi helpommin ja sietämään rajojen asettamiseen liittyviä tunteita sekä neuvottelemaan niitä.\nSelviät haasteellisista tilanteista aiempaa kevyemmin ja taitavammin.\nKommunikaatiotaitosi täsmentyvät informaation vaihtamisesta kohtaamisen dialogiin: Olet myötätuntoisempi sekä itseäsi että toisia kohtaan.\nOdotuksesi pari-, rakkaus- ja ihmissuhteiden vuorovaikutustilanteissa ovat realistisemmat. Draama vähenee.\nVOIMASSA ON NYT EARLY BIRD HINTA (-400€) 20.6 KLO 23.59 SAAKKA TAI NIIN KAUAN KUIN ETUPAIKKOJA RIITTÄÄ\nEarly Bird Hinta:\n2297€ (2697€) kerralla maksettuna tai\n432€/kk (499€/kk) 6 kuukauden ajan.\nSuomen matkapakettilaista johtuen retriitin majoitus- ja ruokailukulut maksetaan erikseen.\nRetriitin kustannukset ovat noin 300-340€.\nVastaamme mielellämme sinua askarruttaviin kysymyksiin.\nJos sinulla on vielä kysyttävää tai haluaisit jutella kanssamme, niin voit olla meihin yhteydessä puhelimitse 050 4669808 tai lähettämällä sähköpostia osoitteeseen info (at) himahappiness.com.\nHuomioithan, että koulutuksemme ei korvaa pariterapiaa, terapiaa tai akuuttien psyykkisten ongelmien vaatimaa yksilöllistä tukea.\nItsetuntemus luo kohtaamisia.\n©2020 HIMA HAPPINESS | TIETOSUOJA | KÄYTTÖ- JA PERUUTUSEHDOT


Natsien kerhotilan vuokrasopimus irtisanottu – Varis\nHome › Uutiset › Natsien kerhotilan vuokrasopimus irtisanottu\nUusnatsijärjestö Pohjoismainen vastarintaliike (PVL) pyöritti kerhotilaa salaisessa sijainnissa “pääkaupunkiseudulla” vuoden 2015 lokakuusta lähtien. Varis paikallisti kerhotilan teollisuuskiinteistöön Jäspilän teollisuusalueella Keravalla, ja julkaisi kerhotilan osoitteen sunnuntaina 5.2. kiinteistöyhtiön yhteystietojen kanssa.\nKiinteistön omistajan mukaan vuokrasopimus on irtisanottu. Tila oli vuokrattu yksityishenkilön nimellä “verkkokaupan varastotilaksi”, eikä vuokralaisen todellinen luonne ollut käynyt ilmi vuokrasopimusta tehdessä. Järjestö on muutenkin pyrkinyt olemaan herättämättä huomiota alueella.\n‹ Pohjoismaisen vastarintaliikkeen salainen kerhotila löydetty\nPohjoismaisen vastarintaliikkeen jäseniä epäillään pommi-iskuista Ruotsissa ›


Globaali levyhylly: kesäkuuta 2010\nThe Mills Brothers: Paper Doll (1943)\nKeinotekoisesta tyttöystävästä fantasiointi on sen verran häiriintynyttä puuhaa, että aiheen yleisyys popmusiikissa ihmetyttää. Onhan se toki ikivanha idea; jo Kalevalassa Ilmarinen takoi itselleen oman kullan. Aihetta on käsitelty eri näkökulmista. Living Doll ja Glendora keskittyvät pakkomielteisesti nuken upeuden ihasteluun, kun taas Olkinainen kertoo ennen kaikkea miehen vajoamisesta hulluuden syövereihin. Mills Brothers, joka Paper Dollin levytysaikaan koostui kolmesta veljeksestä ja heidän isästään, kuulostaa näihin verrattuna selväjärkiseltä. Paperinukke ei ole laulussa ensisijainen kiinnostuksen kohde, vaan enemmänkin ajatusleikki siitä, miten voisi välttyä uusilta sydänsuruilta. Kappaleen aste asteelta hilpeytyvä tunnelma jättää mielikuvan, että kertojaa itseäänkin alkaa naurattaa koko ajatus. Leuka pystyyn ja kohti uusia naisseikkailuja! Paperinukke on muuten luultavasti kiertoilmaus pornokuvalle, mihin linkattu hauska videokin viittaa sen verran kun tuona aikana on voitu.\nBiisi ehtii lyhyestä mitastaan huolimatta käydä läpi kolme erilaista osaa, mikä antaa pienen vihjeen siitä, että The Mills Brothers oli musiikillisesti huomattavasti monipuolisempi yhtye kuin vaikkapa aikalaisensa The Ink Spots. Viimeinen säkeistöhän on sanoiltaan ja melodialtaan sama kuin ensimmäinen, mutta sovitus ja tunnelma ovat aivan erilaisia. Millsit häviävät Ink Spotseille kuitenkin siinä, ettei heidän riveissään ollut samanveroista solistivirtuoosia. Laulu on moitteetonta ja sympaattisen kuuloista, mutta kuitenkin vain ihan kivaa.\nLähettänyt Antti Soukka klo 22.07 Ei kommentteja: Linkit tähän tekstiin\nTunnisteet: 40-luku, doo-wop\nLos Del Rio: Macarena (1995)\nMacarena-ilmiössä oli mukana epätodennäköisiä aineksia. Espanjalainen duo Los Del Rio oli tehnyt keikkaa jo kymmeniä vuosia saamatta kummoistakaan menestystä edes kotimaassaan. He päätyivät valloittamaan maailman singlelistat hitillä, jonka kertosäe lauletaan espanjaksi. Toisaalta tuo hitti oli aika lähelle sellainen kuin KLF:n vuonna 1988 julkaisema The Manual (How To Have A Number One The Easy Way) opetti. Tarvitaan muodissa oleva tanssibiitti (Bayside Boys remix), pari mukavaa samplea (The Farm ja Yazoo, videoversiossa myös Anne Bancroft), laulutaidoton laulaja (nimettömäksi jäänyt nainen) ja sanoitus jossa ei yritetäkään sanoa mitään kovin fiksua. Videossa esitelty novelty-tanssi oli vielä piste i:n päälle.\nPuolitoista vuosikymmentä myöhemmin biisin yllä leijuu edelleen vahva epäcooliuden löyhkä, mutta siinä on elementtejä joista pidän. Samplevalinnat ovat oikein osuvia, ja rytmissä on ysärihiteille harvinaista kepeyttä. En kylläkään keksi, missä tilanteessa haluaisin kuulla tämän oma-aloitteisesti, saati kuunteluttaa muilla. Harvoin vastaan tulevana vanhana tuttuna Macarena ei silti ole ollenkaan vastenmielinen kohdattava.\nLähettänyt Antti Soukka klo 20.42 4 kommenttia: Linkit tähän tekstiin\nTunnisteet: 90-luku, latin, tanssimusiikki, yhden hitin ihmeet\nQueen: Greatest Hits (1981)\nSuomi on silläkin lailla erikoinen maa, että täällä Queenin Greatest Hits II on huomattavasti myydympi kuin ykkösosa. Maailmanlaajuisesti tilanne on aivan päinvastoin. Ykkösen etumatkaa kasvattaa sekin, että toisin kuin kakkososa, ykkönen julkaistiin samalla nimellä sekä Euroopassa että Pohjois-Amerikassa. Sisältö ei kylläkään ollut aivan sama. Minä käsittelen tässä 17 biisin laajuista Euroopan painosta. Biisivalinnat on tehty ilmeisesti brittilistasijoitusten perusteella.\nKokoelma alkaa Bohemian Rhapsodylla, joka ei ainakaan minun korvissani suostu kulumaan puhki vieläkään. Sen lisäksi, että biisin asema sekä hittinä että klassikkona oikeuttaa sen kokoelman paalupaikalle, Bohemian Rhapsody alleviivaa Queenin monipuolisuutta. Siinä on vuorotellen paatoksellista balladia, hard rockia ja kieli poskessa hölmöilyä aivan kuin tällä kokoelmalla on muutenkin. Biisijärjestys sekoittaa tehokkaasti bändin eri aikakaudet, tyylilajit ja biisintekijät. Samalla logiikalla toisena biisinä on mitään Bohemian Rhapsodyn osaa muistuttamaton Another One Bites The Dust.\nCamp on erottamaton osa Queeniä, eikä minulla ole mitään sitä vastaan. Pelkkä musiikillinen kunnianhimoisuus ja virtuositeetti ilman pilkettä silmäkulmassa voisi käydä puuduttavaksi. Se, ettei hölmöjäkään ideoita hylätä, tuo musiikkiin irtonaisuutta ja rikkautta. Queenin huumori toimii kuitenkin paremmin musiikillisissa kuin sanoituksellisissa ylilyönneissä. Fat Bottomed Girls on puistattava esimerkki huumorimusiikista ilman huumoria musiikissa. Seuraavana tuleva saman kahden A-puolen singlen kääntöpuoli Bicycle Race on siedettävämpi, mutta eikö sen olisi voinut sijoittaa vaihtelun nimissä johonkin muuhun kohtaan?\nHudit ovat onneksi harvassa. Leffahitti Flash jää musiikillisesti köyhäksi ja ärsyttävän pirteä Don't Stop Me Now on viime aikoina osoittanut kärsivänsä ylisoittamisesta enemmän kuin bändin muut hitit, mutta muut biisit ovat miellyttävää kuultavaa.\nFreddie Mercuryn vahva ja notkea ääni hoitaa hienosti biisin kuin biisin, ja vaikka Brian Mayn rutikuiva kitarasoundi hetkittäin ärsyttää, sitäkin huomaa kaipaavansa, jos jossain biisissä sen mukaantulo kestää tavallista kauemman. Queenin vaikutus kuuluu edelleen niinkin erilaisissa bändeissä kuin Muse ja Scissor Sisters. Hieno bändi. Hieno kokoelma.\nParhaat biisit: Bohemian Rhapsody, Somebody To Love, Now I'm Here\nLähettänyt Antti Soukka klo 16.13 4 kommenttia: Linkit tähän tekstiin\nTunnisteet: 70-luku, 80-luku, greatest hits, rock\nRoger Whittaker: The Last Farewell (1971)\nEdellisessä postauksessa oli viheltävä laulaja, mutta nyt vastaan tulee laulava viheltäjä. Roger Whittakerin Suomessa tunnetuin kappalehan on Patakakkosen tunnarina soinut suomalaista kansanlaulua Kettu itki poikiansa mukaileva Finnish Whistler, joka soi jälleen listoilla Marja Tyrnin kierrättämänä. Nyt Roger ei kuitenkaan vihellä, vaan laulaa eltaantunutta iskelmää.\nRoger Whittaker sävelsi vuonna 1971 puolen vuoden ajan laulun viikossa radio-ohjelmansa kertakäyttöiseksi täytteeksi. Laulut sävellettiin kuuntelijoiden kirjoittamiin sanoituksiin. The Last Farewell oli yksi laulu tämän tusinatavaran joukossa, kunnes vuonna 1975 se nousi jostain käsittämättömästä syystä isoksi kansainväliseksi hitiksi. Sävellys on melkoinen kliseekimppu, ja Whittaker laulaa sen täysin karismattomasti. Oheisessa videossa esityksen karaokenomaisuus ja kuulijoiden välinpitämättömyys menee koomisuuden puolelle.\nSe, mikä tässä roskassa ketuttaa eniten, on kuitenkin sanoitus. Kertoja viittaa jonkinlaiseen rakkaussuhteeseen, joka on ilmeisesti kuitenkin jo päättynyt, koska rakastamisesta puhutaan perfektissä eikä preesensissä. Lisäksi hyvästejä jätetään jo laivan lähtöä edeltävänä päivänä, mikä sekin kertoo, ettei pari ole enää kovin läheisissä väleissä. Mies ei keksi mitään muuta sanottavaa (ex?-)rakkaastaan, kuin että hän on kaunis. Jos mies selviää hengissä sodasta, mitä hän ei pidä todennäköisenä eikä tunnu erityisesti toivovankaan, hän aikoo jäädä Englantiin katselemaan sumua mieluummin kuin palaa (ex?-)rakkaansa luo ikuisen auringonpaisteen maahan. Laulun sanoma tuntuu olevan se, että kunnon miehen kuuluu olla aina valmis kuolemaan sodassa reippain mielin. Syyksi ei tarvita edes kodin tai läheisten puolustamista, sillä nehän ovat tässä tapauksessa jossain aivan eri maassa. Ehkä sanoittaja halusi Ison-Britannian osallistuvan Vietnamin sotaan.\nOma arvosana: 0\nLähettänyt Antti Soukka klo 15.11 Ei kommentteja: Linkit tähän tekstiin\nTunnisteet: 70-luku, iskelmä, siirappi\nScorpions: Wind Of Change (1990)\nViheltäminen on musiikissa yleensä jos ei nyt aivan koominen elementti, niin ainakin merkki siitä, että kappaleen tunnelma on kepeä. Kyllähän vakavissakin biiseissä on vähän vihellelty, niin kuin vaikka Jealous Guyssa, mutta yleensä vihellysbiisit ovat tunnelmaltaan enemmänkin joko Always Look On The Bright Side Of Lifen tai Young Folksin kaltaisia. Scorpions, joka oli jo pitkään hämmentänyt tahallisen ja tahattoman huumorin rajaa sanoituksillaan, musiikillaan, levynkansillaan ja ulkomuodollaan, rohkeni tarttua 90-luvun alun merkittävimpään ajankohtaiseen aiheeseen ja aloittaa sitä käsittelevän kappaleen vihellyksellä.\nVihellyspätkä oli kaikessa sietämättömyydessäänkin sen verran nokkela idea, että sitä käytetään useampaan kertaan. Muita nokkelia ideoita ei sitten löydykään. Ensimmäisen kertosäkeen aloittaa mahdollisimman kliseiseen heviballadityyliin hidas rumpufilli, jota sitäkin ryöstöviljellään läpi koko biisin. Kitarasoolo tulee ennalta-arvattavassa kohdassa ja kuulostaa ennalta-arvattavalta. Biisi oli puhkisoitettu jo parin kerran jälkeen.\nParhaillaan toteutettavaa politiikkaa kannattava laulu on paljon hankalampi tehdä kuin protestilaulu. Scorpionsille täytyy antaa sympatiapiste siitä, että he sen tekivät, vaikka lopputulos on mitä on.\nLoppuun vielä henkilökohtainen anekdootti: Olen voittanut vedonlyönnissä 50 markkaa tanssimalla Wind Of Changen alusta loppuun yksin.\nOma arvosana: 3\nLähettänyt Antti Soukka klo 16.12 4 kommenttia: Linkit tähän tekstiin\nTunnisteet: 90-luku, hevi, rock, siirappi


Praha Hotellikohde, majoitus, hotellivaraukset\nKohteet > Eurooppa > Tsekin tasavalta > Praha > Praha\nVltava-joki jakaa Prahan historialliseen vanhaan kaupunkiin ja uudempaan osaan, jotka kuuluisa Kaarlensilta yhdistää. Mielenkiintoista nähtävää ovat mm. Raatihuone, tähtitieteellinen kello, juutalaisten hautausmaa sekä Prahan linna.\nUpeasti säilynyt Praha on yksi Euroopan vanhimmista ja mielenkiintoisimmista kaupungeista. Se on kaunis yhdistelmä keskiaikaa, barokkia ja jugendia. Kaupunki on aina ollut kuuluisa paitsi historiastaan, myös kaupungissa vaikuttaneista kulttuuripersoonista: useat kuuluisat säveltäjät ja kirjailijat ovat pitäneet Prahaa inspiraation lähteenään. Kahvilakulttuurilla on pitkät perinteet ja iltaelämä hemmottelee musiikin ystäviä. Selvää on, että paikallisissa olutkapakoissa virtaavat maailman parhaat oluet!\nPraha on hyvin säilynyt kaupunki, jossa on paljon kauniita, vanhoja rakennuksia ja mutkittelevia katuja. Kuuluisimmat nähtävyydet ovat Kaarlensilta, Vanhankaupungin aukio ja Prahan linna. Kaupungin historiallinen keskusta on Unescon maailmanperintöluettelossa.\nKokonsa ja etäisyytensä vuoksi Praha on ihanteellinen kohde viikonloppumatkailulle.\nHelsingistä on sujuvat päivittäiset lentoyhteydet Prahaan.\nHae Praha lennot\nPraha Ruzyne Kansainvalinen Lentokentta (PRG) Pruhonice Cestlice Spindleruv Mlyn Janske Lazne Rokytnice nad Jizerou Plzen Cesky Krumlov Ceske Budejovice Vonsov\nLinkki kohdesivulle Praha


4.1.2021 Uudistuva kuntoutusjärjestelmä - Suomen Ortopedisen Manuaalisen Terapian Yhdistys ry\nJoulukuussa 2020 Sosiaali- ja terveysministeriö julkaisi kuntoutuksen uudistamisen toimintasuunnitelman vuosille 2020-2022. Kuntoutuksen uudistamiskomitea antoi vuonna 2017 55 ehdotusta kuntoutuksen uudistamiseksi ja nyt vuosina 2020-2022 kuntoutusta kehitetään saatujen ehdotusten mukaisesti.\nJulkaistussa toimintasuunnitelmassa esitellään suunnitelmat kuntoutusprosessien kehittämiseksi ja kuntoutuspalveluiden järjestämiseksi. Kuntoutusprosessien kehittämisessä huomioidaan niin etäkuntoutus, lasten ja nuorten kuntoutus, työikäisten kuntoutus kuin ikääntyvien kuntoutuskin. Kuntoutuspalveluiden järjestämiseen liittyvistä asioista toimintasuunnitelmassa on nostettu esiin valtakunnalliset kuntoutukseen ohjauksen perusteet, Kelan järjestämä kuntoutus, sosiaali- ja terveyskeskusten järjestämä kuntoutus, työllisyyspalvelut, ammatilliseen kuntoutukseen ohjautuminen, järjestöjen rooli kuntoutuksessa sekä apuvälineet. Lisäksi toimintasuunnitelmassa puhutaan kuntoutukseen liittyvästä koulutuksesta ja tutkimuksesta sekä uudistusprosessin seurannasta ja arvioinnista.\nToimintasuunnitelmaan voi tarkemmin tutustua täällä.


Keski-ikäiset naiset kertovat, millaista on treffailu eron jälkeen | Anna.fi\nHaaveilijaa todennäköisimmin parisuhteeseen päätyy sellainen, joka uskaltaa heittäytyä.\nEron jälkeen voi vaatia rohkeutta tutustua potentiaalisiin uusiin kumppaneihin – varsinkin, jos takana on ikäviä kokemuksia. Asiantuntijan mukaan ei silti kannata jäädä jahkailemaan, sillä luvassa voi olla ihana, elämänlaatua parantava parisuhde.\n9.8.2020 Teksti: Virve Järvinen Kuvat: iStock, OM-arkisto ja Anna Uusiheimalan kotialbumi\nMillaista on treffailu eron jälkeen? Romantiikka ja ruusunpunaiset unelmat ovat ihania ja tärkeitä, mutta pelkästään niihin ei luottaisi kumppaninkaipuussa psykologi, paripsykoterapeutti Suvi Laru. Haaveilijaa todennäköisimmin parisuhteeseen päätyy sellainen, joka uskaltaa heittäytyä.\nOn luonnollista, että treffailu eron jälkeen jännittää ja pelottaakin\nPitkän parisuhteen tai tauon jälkeen vaatii kuitenkin rohkeutta tutustua uusiin ihmisiin varsinkin, jos takana on ikäviä parisuhdekokemuksia.\n– Jännityksen ja pelon tunteet kuuluvat asiaan. Ne kertovat, että ottaa asian vakavasti, Laru sanoo.\nParipsykoterapeutti Suvi Larun mielestä on hyvä selvittää itselleen, mitä odottaa ja haluaa, ennen kuin listaa toivekumppanin ominaisuuksia.\nAikaisempien kokemusten ei kannata antaa värittää tulevaisuutta\nMahdollisten aikaisempien kokemusten ei kannata antaa värittää tulevaisuutta. Kaikki aiemmat suhteet ovat osa elämää, ja niiden käsittely vaatii oman aikansa. Sen jälkeen niistä kannattaa päästää irti ja heittäytyä uusiin kohtaamisiin.\n– Kun uskaltautuu antamaan uudelle ihmiselle mahdollisuuden, luvassa voi olla jopa parempaa kuin ennen.\nOsa kohtaamisen esteistä on itse tehtyjä.\n– Jos lähtee hakemaan ensisijaisesti vain tietyntyyppistä ihmistä, mahdollisuudet löytää itselle sopiva parisuhde kapenevat tai saattaa päätyä vääriin valintoihin, Laru sanoo.\nNämä kysymykset on hyvä esittää itselle\nEnnen kuin listaa toivekumppaninsa ominaisuuksia, on hyvä selvittää itselle, mitä odottaa tulevaisuudelta. Keski-iässä ihminen haluaa elämältä erilaisia asioita kuin parikymppisenä.\n– Kuka minä olen nyt? Millaisia asioita kaipaan itseltäni ja parisuhteelta? Miten yhdistän oman elinpiirini toisen elinpiiriin?\nNäihin kysymyksiin kannattaa miettiä vastauksia ja kertoa ne avoimesti mahdolliselle uudelle kumppanille.\n– Omien sisimpien ajatusten paljastaminen toiselle ihmiselle tekee haavoittuvaiseksi. Mutta vain sillä tavalla saa, mitä oikeasti kaipaa.\nTreffailu eron jälkeen voi tuoda eteen sen oikean – tekoja tarvitaan silti\nSe oikea osuu kohdalle, jos on osuakseen. Mutta osumien eteen pitää tehdä myös itse jotain. Sen on huomannut 39-vuotias Anna Uusiheimala.\n– Keski-iässä parisuhteen löytymiseen tarvitaan enemmän tekoja kuin nuorena, sillä vapaita miehiä ja naisia eli otollisia kohtaamisia on vähemmän.\n”Hyvä parisuhde vaatii kompromisseja ja joustoja, mutta myös tiettyä joustamattomuutta”, sanoo Anna Uusiheimala.\nUusiheimala puhuu omalla ja työkseen deittitapahtumia järjestävän ihmisen kokemuksella. Hän on eronnut kahdesti avioliitosta ja on nyt kihloissa. Pari asuu kahdella eri paikkakunnalla.\n– Jotkut naiset ajattelevat yhä, että mies tekee suhteessa aloitteen. Minun mielestäni aloitteen tekee se, joka haluaa päästä suhteessa eteenpäin.\nParisuhteen pitää parantaa elämänlaatua\nKeski-ikä on hyvää aikaa uudelle suhteelle. Siinä iässä useimmilla on takanaan yksi tai useampia suhteita. Jokainen suhde ja jokainen ihminen opettaa jotain, ja parisuhderintamalla ihmistuntemus ja varsinkin itsetuntemus ovat tärkeitä.\nParisuhteen pitää parantaa elämänlaatua ja lisätä onnellisuutta. Uusiheimalalle se tarkoittaa suhdetta, jossa on helppo olla. Hyvässä suhteessa ei riidellä eikä koeta mustasukkaisuutta.\n– Hyvä parisuhde vaatii kompromisseja ja joustoja, mutta myös tiettyä joustamattomuutta. Nuorena ihminen on asenteissaan usein ehdoton, keski-iässä kompromissien tekeminen voi olla helpompaa, Uusiheimala sanoo.\n”Keski-ikäinen osaa jo olla hyvällä tavalla itsekäs ja pitää itselle tärkeistä asioista kiinni. Näin suhteella on paremmat mahdollisuudet onnistua.”\nVaikka kompromisseja pitää tehdä ja vaikka parisuhde muokkaa ihmistä, sen takia ei tarvitse muokata itseään mihinkään muottiin.\n– Keski-ikäinen osaa jo olla hyvällä tavalla itsekäs ja pitää itselle tärkeistä asioista kiinni. Näin suhteella on paremmat mahdollisuudet onnistua, Uusiheimala sanoo.\nTreffailu eron jälkeen ei saa olla pakkohakua\nKeski-ikä on uudelle suhteelle otollista aikaa myös siksi, että mahdolliset lapset ovat siinä iässä, etteivät he tarvitse vanhempaansa koko ajan. Myös oma paikka työelämässä on usein löytynyt, ja aikaa vapautuu omiin asioihin, kuten deittailuun.\n– Sinkkuajasta kannattaa nauttia ja tavata monenlaisia ihmisiä. Mitä enemmän on kohtaamisia, sitä enemmän on myös mahdollisuuksia hyvien tyyppien tapaamiseen.\nPakkohaku päällä ei solmita tyydyttäviä suhteita. Rennolla, uteliaalla asenteella pääsee pidemmälle.\n– Kannattaa rikkoa kaavoja ja kokeilla rohkeasti uutta. Liian tiukka haarukointi esimerkiksi kumppanin ikään, kotipaikkakuntaan tai kohtaamispaikkaan rajaa mahdollisuuksia, Uusiheimala huomauttaa.\nRakas voi löytyä somesta, lenkkipolulta tai vaikka kaupan kassajonosta, kun vain uskaltaa tehdä aloitteen.\n– Torjutuksi tulemisen pelko estää aloitteellisuuden. Ellei itse uskalla lähestyä kiinnostavaa ihmistä pelätessään tämän olevan varattu, joku toinen uskaltaa, Uusiheimala kertoo.\n”Tinderiä mollataan turhaan”\nUusiheimala löysi nykyisen miehensä Tinder-sovelluksen avulla.\n– Tinderiä mollataan turhaan. Se leimataan usein vain seksinnälkäisten kohtaamispaikaksi. Mutta ilman akanoita ei ole jyviäkään. Ja sitä saa, mitä tilaa.\nKuvat kertovat ihmisestä vähintään yhtä paljon kuin sanat, ja tietyntyyppisillä kuvilla saa Tinderissä tietyntyyppisiä vastauksia.\n– Jokaisessa meistä on useita puolia. Jos hakee kumppania netistä, sovelluksissa kannattaa käyttää monipuolisesti tuoreita, arjessa otettuja näpsäisyjä.\nUusiheimala on Larun kanssa samaa mieltä siitä, että voidakseen kertoa itsestään rehellisesti, pitää tietää, millainen ihminen itse on.\n– Keski-iässä nainen voi nähdä itsensä tietämättään vain yhden roolin kautta, esimerkiksi yksinhuoltajana. Liian tiukka määrittely rajaa osumia, Uusiheimala sanoo.\nHyvät tyypit viedään nopeasti\nUusiheimala tapasi miehensä kasvokkain puolentoista viikon päästä ensimmäisestä yhteydenotosta. Pari vietti viikonlopun yhdessä.\n– Olen nopea suhteissani enkä usko varovaisiin tunnusteluihin. Toisen ihmisen todelliset piirteet paljastuvat, kun viettää hänen kanssaan heti alussa tiivisti aikaa. Kukaan ei jaksa näytellä kokonaista viikonloppua putkeen.\nVaikka ero edellisestä kumppanista olisi tuore, se ei saa estää tutustumista uuteen, kiinnostavaan ihmiseen.\n– Pitkästä parisuhteesta eroava ei hyppää suhteesta toiseen, sillä eroa on usein tehty monta vuotta, Uusiheimala huomauttaa.\nJos viihtyy mukavan ihmisen seurassa, ei kannata aikailla.\n– Tässä iässä ei himmailla. Hyvät tyypit katoavat markkinoilta nopeasti.\nJuttu on julkaistu Anna-lehden numerossa 32/2020.\nRiippuvuus nettideittailuun voi syntyä yhtä helposti kuin peliriippuvuus – näin addiktio syntyy\nSiirry lukemaan artikkelia, Riippuvuus nettideittailuun voi syntyä yhtä helposti kuin peliriippuvuus – näin addiktio syntyy\nMiksi menestyneen naisen on niin vaikea löytää kumppania? Deittiguru listaa 3 syytä\nSiirry lukemaan artikkelia, Miksi menestyneen naisen on niin vaikea löytää kumppania? Deittiguru listaa 3 syytä\nTällaista on nelikymppisellä naisella deittiviidakossa\nSiirry lukemaan artikkelia, Tällaista on nelikymppisellä naisella deittiviidakossa\nAsiantuntijan neuvo sinkuille ja sinkkuudesta haaveileville: Vältä tämä katkeroittava virhe\nSiirry lukemaan artikkelia, Asiantuntijan neuvo sinkuille ja sinkkuudesta haaveileville: Vältä tämä katkeroittava virhe


Vihdoinkin! Kurvikkaille naisille oma hääpukuliike – koska Suomeen? – Stara\nVihdoinkin! Kurvikkaille naisille oma hääpukuliike – koska Suomeen?\nLifestyle Viihdeuutiset 14.8.2014, 15:30 · Terhi Piiroinen\nKurvikas nainen ei välttämättä ole lihava. Rinnakas ja muhkealla takamuksella varustettu neitokainen ei kuitenkaan mahdu tavallisten muotilinjastojen kokomittariin. Valitettavan usein rehevien naisten reisien paksuus pitäisi olla puolta pienempi, mikäli he haluaisivat vaatteensa muualta kuin äitiysosastolta.\nEtenkin juhla-asut tuottavat monille daameille päänvaivaa, sillä mikäli löytyy vyötäröstä istuva mekko, on se auttamattomasti liian pieni rintojen tai takamuksen kohdalta. Häät saattavat karmia useita uhkeita morsiamia jo vuosia etukäteen vain siksi, että pukujen sovittaminen on yleensä todella tuskallista.\nOnneksi Yhdysvalloissa on ryhdytty toimeen. Washington D.C.:ssä sijaitsee kaikille kurvittarille tarkoitettu morsiuspukuliike, josta löytyy varmasti oma mallinsa myös supermuodokkaan pepun omaavalle Kim Kardashianille. Muodokkaat naiset eivät voi pukeutua häissään pukuun, jossa rinnat ovat kuin tarjottimella tai happi ei kulje, joten mallin täytyy istua täydellisesti. TLC-televisiokanavan esittelemä hääpukuliike on nimeltään Curvaceous Couture.


Suomen Keilailuliitto - Kovia tuloksia singlen ensimmäisessä erässä\nKovia tuloksia singlen ensimmäisessä erässä\nEtelä-Korean Geun Ji teki huipputuloksen 1516 ja johtaa poikien singleä.\nJunioreiden MM-kilpailujen ensimmäinen single-erä näytti, että tulostaso tulee olemaan korkea tämän vuoden kilpailuissa.\nKilpailussa on käytössä World Bowlingin uusi pistelaskujärjestelmä joka nostaa tuloksia jonkin verran verrattuna perinteiseen pistelaskuun, sillä kaadosta saa 30 pistettä ja paikosta 10 plus avausheitolla kaadetut keilat. Alku oli hurjaa tulosjuhlaa molemmissa sarjoissa.\nPoikien sarjassa Etelä-Korean Geun Ji vasuroi armottomasti ja keilat saivat kyytiä. Ensimmäiseen sarjaan 277 ja toiseen 278. Tuloksella 555 irtosi ylivoimainen kärkipaikka. Yli 500 kahteen sarjaan aloitti myös USA:n Solomon Salama. Pelin puoliväliin saakka kovia sarjoja tuli liukuhihnalta, mutta viimeisissä sarjoissa osuminen vaikeutui ja tulostaso hieman putosi. Merkillepantavaa on se, että kilpailussa on todella paljon vasenkätisiä keilaajia ja radat muuttuvat myös heillä todella paljon. Taistelu neljän parhaan joukkoon tiivistyi viimeisissä sarjoissa Jin viedessä joukkoa. Hänellä oli koossa viiteen sarjaan 1239 pistettä. Toisena tuli Ukrainan Mykola Seilin ja kolmantena Korean Donghyuk Park.\nJi päätti pelinsä 277 sarjaan ja vei erän näytöstyyliin tuloksella 1516. Tuloslista meni hieman uusiksi kuudennessa sarjassa kärkimiehen takana ja 256 sarjaan lopettanut Ranskan Hugo Bonnefoy nousi toiseksi. Kolmas oli Korean toinen Park ja neljäs 199 sarjaan pelinsä lopettanut Sielin. Hänen tuloksensa on 1393, joka on tällä hetkellä raja mitalipeleihin. Hienon nousun teki myös USA:n Anthony Neuer, kun hän aloitti kuudennen sarjansa seitsemällä kaadolla. Tämän jälkeen jäi kaksi seiskaa, mutta 278 sarja nosti hänen tuloksensa 1374:n ja sijoituksen seitsemänneksi.\nTyttöjen sarjassa mahtialoituksen sai Venäjän Victoria Kashirskaya tehden alkuun 277 ja 253. Myös tytöillä tulostaso oli korkea, joskin hajontaa oli poikia enemmän. Englannin Isabel Allen oli Kashirskayan kannassa koko pelin. Tyttöjen sarjan tuloksissa näkyi radan muutokset poikia selkeämmin, sillä tulostaso putosi kauttaaltaan. Kashirskaya oli kolmannen ja neljännen sarjan lievissä vaikeuksissa useiden reikien myötä. Kolmanteen hän tempaisi 198 ja neljänteen 188. Viidennessä sarjassa hän siirtyi hieman ylöspäin ja sai pelijuonestaan jälleen kiinni. Takaa-ajanut Allen oli viiden sarjan jälkeen 26 pistettä perässä. Viimeisessä sarjassa kumpikaan ei saanut parastaan irti vaan jäivät alle 200:n. Venäläinen otti erävoiton tuloksella 1360 ja Allen oli toinen, 1332. Seuraavilla sijoilla tulevat Australian Sophie Martin, 1316 ja Guatemalan Sofia Sanchez, 1307. Yllättävää erässä oli, että USA:n Kamerin Peters ja Mabel Cummins jäivät kauas kärkivauhdista. Petersin tulosta tosin verotti suuresti viidennen sarjan 123. Hän summasi kuuteen sarjaan 1221 pistettä ollen erän yhdeksäs. Cumminsin peli oli tasaista puurtamista tuoden 1180 pistettä.\nKilpailut jatkuvat tiistaiaamuna kello 10:00 ja mukana ovat Suomen tytöt ja pojat.


Muunna Yhdysvaltain dollari (USD) ja Armenialainen draama (AMD) - Valuuttakurssien muunnoslaskin\nUSD että AMD\nYhdysvaltain dollari että AMD\nUSD että AMD - Yhdysvaltain dollari Armenialainen draama valuuttamuunnin\nMeidän Yhdysvaltain dollari to Armenialainen draama muunnin on ajantasainen ja vaihtokurssi 28.01.2022. Syötä jokin määrä, joka muunnetaan laatikossa vasemmalla Yhdysvaltain dollari. Käytä "Vaihda valuutat" -kenttään oletusvaluutta Armenialainen draama. Napsauta Armenialainen draama tai Yhdysvaltain dollari muuntamalla kyseisen valuutan ja kaikkien muiden valuuttojen välillä.\nYhdysvaltain dollari to Armenialainen draama valuuttakurssi\nPäivitetyt valuuttakurssit: 28.01.2022 04:22\n481,12542 AMD (Դ)\n1 USD = 481,125420 AMD\nMikä on Yhdysvaltain dollari nykyinen valuuttakurssi että Armenialainen draama?\nYhdysvaltain dollari kurssi että Armenialainen draama = 481,13\nTulos USD in Armenialainen draama\nOlet valinnut lähdevaluutan USD ja kohdevaluutan Armenialainen draama määrän 1 USD. Voit valita vaihtokurssit kahdesta luettelosta yli 160 kansainväliselle valuutalle. Valuuttakurssit päivitetään säännöllisin väliajoin ja esitetään taulukoissa tavallisille määrille. Voit nähdä myös muiden kävijöiden historialliset vaihtokurssit.\nUSD 1 1.12052 1.34166 0.78636 0.00871 0.00206\nEUR 0.89244 1 1.19735 0.70178 0.00778 0.00184\nGBP 0.74535 0.83518 1 0.58611 0.00649 0.00154\nCAD 1.27169 1.42495 1.70617 1 0.01108 0.00262\nJPY 114.77897 128.61253 153.99441 90.25739 1 0.23679\nAMD 484.71900 543.13903 650.32836 381.16278 4.22306 1\nMaat, jotka maksavat Armenialainen draama (AMD)\nUSD to AMD valuuttakurssi\nYhdysvaltain dollari on valuutta Itä-Timor, Ecuador, El Salvador, Marshallsaaret, Mikronesia, Palau, Yhdysvallat, Zimbabwe. Armenialainen draama on valuutta Armenia. Symbolilla USD on $. Symbolilla AMD on Դ. Valuuttaa Yhdysvaltain dollari päivitettiin viimeksi Januar 28, 2022. Valuutan vaihtokurssia Armenialainen draama päivitettiin viimeksi Januar 28, 2022. USD muuntokerroin on 5 merkitsevää numeroa. AMD muuntokerroin on 5 merkitsevää numeroa.\nvaluuttakurssi Yhdysvaltain dollari että Armenialainen draama = 481,13.\n$ 5 Դ 2,405.63\n$ 10 Դ 4,811.25\n$ 50 Դ 24,056.27\n$ 100 Դ 48,112.54\n$ 250 Դ 120,281.36\n$ 500 Դ 240,562.71\n$ 1000 Դ 481,125.42\nԴ 100000 $ 207.85


Neljä omaa ottelijaa juhlakehään – Hämeen Sanomat\nNeljä omaa ottelijaa juhlakehään\nHämeenlinnan Kisa saa neljä nyrkkeilijää lauantaina Tavastia-areenassa iskettäviin seuran 100-vuotisjuhlakisoihin. Perinteikkään seuran ykkösottelijana kehään nousee lähes sadan ottelun kokemuksella 28-vuotias Psdkmohanad Hussein, joka ottelee 69 kilon sarjassa. Kovalyöntinen irakilainen on otellut Suomessa vasta kolme ottelua, joista saaliina on kaksi voittoa.\nEdellisessä ottelussaan lokakuussa Forssassa Hussein kukisti Lahden Kalevaa edustavan Roni Reimin tuomariäänin 2–1.\nKisalaisista yleisessä sarjassa lauantaina ottelee myös sarjan 75 kiloa Valtteri Väänänen. Seuran naisista kehään nousevat puolestaan sarjan 75 kiloa Sanni Laakso ja B-juniori Miisa Lindström (63 kilon sarja).\nViideskin kisalainen saatetaan nähdä Tavastia-areenan kehässä, jos debyyttiotteluaan odottelevalle C-juniorille Elmeri Keskitalolle löytyy vastustaja.\nKisan juhlakisoihin on ilmoittautunut reilut 40 ottelijaa.\n– Lopullinen osallistujamäärähän perinteisesti selviää vasta kisapäivän aamuna, jolloin myös ottelulistat päästään laatimaan. Ainakin viitisentoista matsia pitäisi saada järjestettyä, kaavailee Kisan nyrkkeilyjaoston puheenjohtaja Antero Kainulainen.\nHämeenlinnan Kisan salilla Poltinaholla kävi kova mäiske maanantain harjoituksissa. Mukana oli seuran kilpanyrkkeilijöitä ja miesten kuntoryhmän iskijöitä.\n– Meillä on porukassa kahdeksan kilpanyrkkeilijää ja miesten ja naisten kuntoryhmissä yhteensä reilut 50 harrastajaa. Ilahduttavaa on myös se, että salille on taas ilmestynyt 3–4 uutta junioria, joilla tuntuu intoa piisaavan. Tässä lajissa tosin vaihtuvuus on aika suurta – syksyllä tulee aina uutta porukkaa, mutta seuraavana kesänä he taas katoavat. Kontaktilajeissa kynnys nousta kisakehään aika korkea, ja jo harjoitusmatsienkin ottaminen on monelle vaikeaa, Kainulainen myöntää.\nKainulaisella ja Kisan muilla valmentajilla ei käy kuitenkaan aika pitkäksi. Kainulainen valmentaa seuran kilpanyrkkeilijöitä yhdessä Jari Malmisuon kanssa, ja kuntonyrkkeilijöiden hikoilusta vastaa viisi uutta vetäjää.\n– Malmisuon Jari vastaa Laakson Sannin valmennuksesta ja minä hoitelen muut kilparyhmäläiset. Hienoa oli, että saimme koulutettua myös kuntoryhmille valmentajia, Kainulainen pohtii.\nHämeenlinnan Kisan 100-vuotisjuhlakisat nyrkkeillään lauantaina Tavastia-areenassa (entinen Punaportin liikuntahalli) kello 13 alkaen.\nKisoissa otellaan kaikissa sarjoissa ja painoluokissa: A–D-juniorit (tytöt ja pojat) sekä Y ja N (yleinen ja naiset). HäSa


Savon Voima tekee mittavia muutostöitä Ylä-Savossa – voi aiheuttaa sähkökatkoja - Savon Sanomat\nSavo 04.10.2018 10:23\nSavon Voima tekee mittavia muutostöitä Ylä-Savossa – voi aiheuttaa sähkökatkoja\nSavon Voima tekee mittavia muutostöitä Iisalmen, Kiuruveden, Vieremän ja Sonkajärven alueella. Uusia sähköasemia otetaan käyttöön kytkemällä ne alue- ja kantaverkkoon. Tämä on aiheuttanut viime viikkoina normaalia enemmän yksittäisiä sähkövikoja ja vaikutusalue on ollut tavallista suurempi Ylä-Savossa.\nUusi sähköasema on rakennettu Iisalmessa Peltomäen vanhan sähköaseman viereen. Sen kautta siirretään sähkö vielä tilapäisesti vanhan sähköaseman kytkemöön, jossa sähkönsiirto lopulta haarautuu eri puolille aluetta lähteviin keskijännitelinjoihin.\nVäliaikaista ratkaisua ei ole saatu toimimaan täysin oikein ja vika yhdellä sähköasemalta lähtevällä keskijännitelinjalla aiheuttaa sähkökatkon myös muihin lähtöihin tai osaan niistä. Normaalitilanteessa automatiikka toimii niin, että yksittäinen vika katkaisee sähköt ainoastaan kyseiseltä johto-osuudelta. Savon Voima tekee edelleen suojauslaitteiden muutoksia ja väliaikaisia lisäkaapelointeja sähköasemalla tämän ongelmatilanteen ratkaisemiseksi.\nLopullisesti tilanne Peltomäen sähköasemalla palautuu normaaliksi vuoden 2019 aikana, kun kaikki sähköaseman ympärillä tehtävät sähköverkon muutostyöt saadaan valmiiksi.\nSavon Voima pahoittelee tilannetta ja pyytää huomioimaan, että poikkeavat kytkentäjärjestelyt lisäävät edelleen riskiä suunnittelemattomille keskeytyksille. Yhtiö kehottaa sähkönkäytön kannalta kriittisiä asiakkaita tarkistamaan varavoimakoneidensa toiminnan ja muutoinkin alueen asiakkaiden varautuvan sähkökatkoihin.


"Koiraa ei voi pakottaa vetämään, koska narulla ei voi työntää" - ESS.fi\n"Koiraa ei voi pakottaa vetämään, koska narulla ei voi työntää"\nUnelmana talo hiekkatien varrella ja toisena unelmana luminen talvi. Valjakkourheilussa MM-tasolla menestyvä pariskunta löysi yhden unelman Orimattilasta, mutta suomalainen nykytalvi jäisine teineen on painajainen. Hyvät treenimaastot vetämistä rakastaville koirille voivat olla satojen kilometrien päässä.\nNämä siperianhuskyt haluavat vetää. Kuva: Juha Peurala\nKura lentää ja auto on likainen. Hiekkatien varrella Susanna ja Erkki Bürkland elävät unelmaansa. Siperianhuskyjen kunto kasvaa, kun hiekkatieverkostoa on kilometri toisensa perään.\n- Hiekkatie oli oikeastaan meidän tärkein kriteeri talolle, että pääsemme treenaamaan suoraan kotipihasta, kolminkertainen valjakkourheilun MM-mitalisti Erkki Bürkland naurahtaa erikoisista talonostajista.\nUnelmien paikka löytyi Orimattilasta jo viisi vuotta sitten. Aiemmin Vihdissä asuneet Bürklandit joutuivat pakkaamaan koirat autoon ja ajamaan kymmenien kilometrien päähän hiekkateiden varten treenaamaan. Pidemmän päälle se oli raskasta. Suomen nykytalvet koettelevat valitettavasti valjakkourheilijoita myös Orimattilassa.\n- Jäisillä teillä ei pysty treenaamaan. Pahimmassa tapauksessa joutuu ajamaan treenimaastojen perässä jopa useamman sadan kilometrin päähän, Susanna Bürkland harmittelee.\nSe tarkoittaa koko porukan eli vanhempien lisäksi 5- ja 4-vuotiaiden lasten sekä 13 koiran pakkaamista autoon.\nBürklandit kisaavat 8-15 kilometrin sprinttimatkoilla, joten treeneihin riittävät yleensä Etelä-Suomen tiet. Sen sijaan keskipitkän ja pitkän matkan kisaajat asuvat usein Keski- tai Pohjois-Suomessa. Heillä treenilenkit ovat kymmeniä kilometrejä, sillä kisamatkat ovat jopa satoja kilometrejä.\nTällä hetkellä Susanna Bürklandilla on 13 koiraa valmennuksessa. Kuva: Juha Peurala\nSulan maan ja talven kisat erikseen\nKaunis mielikuva rekeä lumella vetävistä koirista toteutuu kyllä talven kisoissa, joista suurin osa järjestetään Pohjois-Suomessa. Kotioloissa jo valmennuksellisista syistä koirat vetävät mönkijää. Kuusi koiraa jaksaa vetää mönkijää, jonka kyydissä on kaksi ihmistä. Käytännön syistä mönkijä kuitenkin yleensä käynnistetään. Siten pystytään säätelemään koirien juoksuvauhtia.\n- Jos menee kickbikella, kärryillä tai reellä, ei pysty jarruttamaan riittävästi ja säätämään koirien vauhtia. Sitten ne eivät pärjää kisoissa, Erkki Bürkland sanoo.\n- Mönkijän idea on, että alkukaudesta tehdään voimatreeniä ja koirat kasvattavat lihaksia, sitten ruvetaan kasvattamaan vauhtia, että koirat jaksavat juosta kovaa, hän jatkaa.\nMönkijä on myös auton ohella ainoa turvallinen vaihtoehto koiravaljakon treenaamiseen, Susanna Bürkland muistuttaa.\nSusanna Bürkland on valjakkotiimin pääjehu. Hänellä on ollut siperianhuskyjä vuodesta 2001, ja hän kasvattaa niitä Lumikiisan kennelissään. Hän myös vastaa koirien valmennuksesta ja Erkki Bürkland on "vain kisakuski". Kisoissakin pariskunnalla on työnjako.\n- Minä kilpailen sulan maan kilpailut syksyllä ja keväällä ja vaimo kilpailee talvella. Ne ovat erilaisia lajeja. Talvella kuskin täytyy osata ajaa rekeä taitavasti lumella kovassa vauhdissa. Sulalla maalla oltava hyvässä kunnossa, että jaksaa potkia koko matkan ja pystyy auttamaan koiria, Erkki Bürkland kertoo.\nHän tuli mukaan kuvioihin kymmenen vuotta sitten, jolloin Susanna Bürklandilla oli viisi koiraa. Kilpailemisesta pitävä mies innostui lajista itsekin, ja nyt koko perhe harrastaa lajia. Molemmat lapset ovat jo kilpailleet lasten luokissa, joissa vanhemman avustuksella lapsi ajaa yhdellä koiralla pienellä reellä tai juoksee koiran perässä esimerkiksi sadan metrin matkan.\nIhmisiä - ja vetämistä - rakastavat siperianhuskyt sopivat lapsiperheeseen ja ovat mielensä mukaan joko Bürklandien kotona sisällä tai ulkona. Koiria treenataan kolme neljä kertaa viikossa, joten perhe ehtii viettämään myös tavallista perhe-elämää.\nLenkille lähtee innokas valjakko\nSusanna Bürkland kertoo, että koirat tietävät milloin päästään vetämään. Kuva: Juha Peurala\nValjaiden ottaminen esiin saa koirissa aikaan valtaisan riemun. Vain kuusi koiraa pääsee kerrallaan treeneihin, joten naapureiden vuoksi muut odottavat tällä kertaa autossa. Autoon meneminen on yhtä mieluisaa.\n- Kun koirat tiesivät, että valmistauduimme Italian MM-kisoihin lähtemiseen, ne yrittävät päästä autoon jo pari päivää etukäteen, Susanna Bürkland nauraa.\nJos koirat eivät pitäisi matkustamisesta vaan stressaisivat sitä, ne eivät menestyisi. Sama pätee vetämiseen. Koiraa ei pysty opettamaan vetämään, ainakaan huippuyksilön veroisesti.\n- Koiraa ei voi pakottaa vetämään, koska narulla ei voi työntää. Jos koira ei halua vetää, sitten se ei vedä, Susanna Bürkland sanoo.\nKun nuori koira pääsee ensimmäistä kertaa valjakkoon, se "ymmärtää elämänsä tarkoituksen", Susanna Bürklandin sanoin. Vaikka siperianhuskyt rakastavat vetämistä, valmennuksessa varmistetaan mentaaliharjoittein, että vetointo säilyy.\n- Ensinnäkin omistajalla pitää olla tosi hyvä suhde koiriin, että koirat haluavat tehdä sitä yhdessä. Tärkeiden kisojen alla mietitään, miten saadaan koiriin enemmän intoa. Ajetaan esimerkiksi vähän lyhyempiä treenejä ja palkataan maalissa tai kesken treenin, mutta ei sitä paljon tarvitse tehdä.\nLaji kehittyy koko ajan\nKuukausi sitten Erkki Bürkland voitti sulan maan MM-kisoissa kolme pronssia: kahden ja kuuden koiran luokissa sekä koirapyöräilyssä. Seuraavaksi arvokisavuorossa on Susanna Bürkland, kun talven MM-mitaleista kisataan maaliskuussa Ruotsissa. Suomessa pitkään kisanneet ja siperianhuskyissä kaiken voittaneet orimattilalaiset haluavat testata kansainvälisissä kisoissa omia rajojaan ja maailman vauhtia. He eivät väheksy kotimaankaan kisoja.\n- Suomessa tavoite on olla aina nopein siperianhuskyvaljakko. Se on onnistunut hyvin, mutta sanotaan, että huipulle pääsy on helppoa ja siellä pysyminen vaikeaa. Täytyy kehittyä ja tehdä joka vuosi jotain paremmin, että pärjää, Susanna Bürkland sanoo.\nKotimaassa harrastaja- ja kilpailijamäärät sekä samalla myös taso ja vauhdit ovat kasvaneet viimeisen vuosikymmenen aikana paljon. Myös varusteet kehittyvät. Laji ei ole vielä yhtä suuri kuin naapurimaassa Ruotsissa tai Keski-Euroopassa, jossa kisat vetävät yleisöä viikonlopussa jopa parikymmentä tuhatta. Heinolan motocrossradalla järjestetyt kisat olivat kyllä yleisömenestys pari vuotta sitten.\n- Siellä oli enemmän yleisöä katsomassa kuin hiihdon maailmancupissa Salpausselällä, Erkki Bürkland muistelee.\nEtelä-Suomessa on paljon harrastajia. Tänä talvena Heinolassa ei kisata vaan orimattilalaisia lähinnä on Mäntsälän Ohkolassa helmikuun puolivälissä järjestettävä kisa.\nKuva: Juha Peurala\nLenkin jälkeen koittaa rauha\nSeitsemän kilometrin lenkiltä palaa iloinen mutta rauhallinen koiravaljakko. Ylimääräinen intoilu on poissa, ja Susanna Bürklund kävelee ympäri pihaa koirat kannoillaan. Palautumiseen kiinnitetään paljon huomiota.\nHarjoitusohjelma on tarkka kuin huippu-urheilijoilla ikään. Kesän koirat lepäävät, ja treeni alkaa elokuussa. Kuntohuiput tähdätään tärkeimpiin arvokisoihin. Jokaiselle lenkille on oma tarkoituksensa. Kehitetään nopeutta, voimaa, kestävyyttä ja maitohapon sietokykyä. Joka päivä koirat pääsevät juoksemaan vapaana 2-4 tuntia vajaan hehtaarin aidatulla tontilla. Se on omaehtoista liikuntaa. Ruokavalio, lisäravinteet ja vitamiinit on punnittu tarkkaan. Lihashuoltoa ei tietenkään unohdeta. Kalustoakin on huollettava ja kisoihin voideltava useampia jalaspareja.\n- Usein ihmiset treenaavat koiriaan liikaa. Kisoissa monet menevät alussa kovaa, samaa vauhtia muiden kanssa, mutta usein voittaa se, joka tulee viimeiset pari kilometriä kovinta vauhtia. Koirat pitää treenata niin, että ne jaksavat koko matkan, Erkki Bürkland sanoo.\nMaalissa koiria toki väsyttää, mutta ne ovat ainakin sprinttikisoissa pirteämpiä kuin kuski.\n- Ihminen ei ole vain kyydissä ja katsele maisemia. Usein maalissa ihmiset lysähtävät maahan. Jos koirat lysähtäisivät maahan, treeni ei olisi onnistunut, Susanna Bürkland sanoo.\nOnnistuneesta valmennuksesta kertoo se, että viime vuonna Susanna Bürkland voitti Suomen mestaruudet neljän ja kuuden koiran valjakoissa, eli kymmenen eri koiran kanssa. Vaikka siperianhuskyn maksimivauhti alkaa yleensä hidastua 7-vuotiaana, voitti viime vuonna Bürklandien 9-vuotias koira EM-pronssia.\nSusanna ja Erkki Bürkland\nOrimattilalaiset Bürklandit kilpailevat siperianhuskyillä valjakkourheilussa sprinttimatkoilla.\nSusanna Bürklandilla on ollut siperianhuskyjä vuodesta 2001 ja hän kasvattaa niitä Lumikiisan kennelissä.\nPariskunnalla on kaksi lasta.\nTällä hetkellä koiria on 13.\nErkki Bürkland kilpailee sulalla maalla canicrossissa eli koirajuoksussa, koirapyöräilyssä sekä kärryajossa erikokoisilla valjakoilla.\nSusanna Bürkland kilpailee pääosin talvikaudella reellä erikokoisilla valjakoilla.\nSaavutuksia: lukuisia SM-mitaleita ja ainakin kuusi Suomen mestaruutta, kaksi Pohjoismaiden mestaruutta, kolme MM-pronssia (Erkki Bürkland Italian MM-kisoissa marraskuussa 2017), kaksi EM-mitalia ja useita muita kansainvälisiä voittoja.\nSuomalainen siperianhuskyseura on palkinnut Susanna Bürklandin vuoden sprinttikuskina kolmena peräkkäisenä vuonna.\nSeuraavat arvokisat maaliskuussa: MM-kisat Ruotsissa. Suomesta lähtee noin 15 kilpailijan joukkue.\nVetokoiria treenataan yhtä tarkasti kuin huippujuoksijoita - katso video mönkijätreeneistä\nLidl palaa Nastolaan: myymälä avataan uudelle paikalle\nNäppis: VR on laskenut lippujen hintoja, mutta parkkimaksut ovat kohtuuttomat\nLahden Ahkeran Arvi Savolainen paini nuorten MM-finaaliin


Erilliset lähetys- ja vastaanottoprofiilit #hotspot #brandmeister #sharkrf\nFB 73 de Teme OH7T\nBy Teme · #54 ·\nHotspotin paikka APRS:ään #hotspot #aprs #brandmeister\nEi välttämättä edes huono asia. Vielä kun paikkatieto itse ratiosta lähtee maailmalle nii aletaan olemaan jo hollilla. DMR datasiirto? Tätä haaveilen kanssa. Vaikka en kyllä tiedä mitä sillä tekisi mu\nBy Teme · #46 ·\nHeippa sain tuollaisen radion ja sain sen jo solmuunkin. Siinä sitä onkin säätämistä alkavalle. Bettiä selattuani koodipalikat md380 mallista on konffattavissa myös tälle. Ei menny ihan kuin römssössä\nBy Teme · #39 ·


Vanha tuttu virsi Anaheimissa: kaikki menee seinään - NHL - Ilta-Sanomat\nVanha tuttu virsi Anaheimissa: kaikki menee seinään\nTeemu Selänne. Anaheimin harvoja valopilkkuja.\nJulkaistu: 23.12.2011 11:31\nAnaheim Ducksin piina jääkiekon NHL:ssä ei näytä päättyvän kerta kaikkiaan millään.\nVaikka joukkue pelaisi suhteellisen hyvänkin ottelun, on voittamisen kynnys noussut Anaheimille uskomattoman korkeaksi.\nTorstai-iltana Ducks hävisi paikallisvastustajalleen Los Angeles Kingsille voittolaukauskisassa 2-3. Anaheimin päävalmentaja Bruce Boudreau http://www.iltasanomat.fi/haku/?search-term=Bruce%20Boudreauharmitteli hyödyntämättä jääneitä tilaisuuksia.\n- En haluaisi toistella tätä, mutta pelasimme mielestäni varsin hyvin. Ero voittamisen ja häviämisen välillä on joskus pelkästään asenteessa ja siinä, uskooko voittoon vai tappioon, Boudreau tuumi.\nAnaheimin pelaajamateriaalin pitäisi olla kohtalaisen kilpailukykyistä - ainakin kärkiketjujen osalta. Ykköshevoset ovat kuitenkin olleet Teemu Selännettähttp://www.iltasanomat.fi/haku/?search-term=Teemu%20Sel%C3%A4nnett%C3%A4 lukuun ottamatta kohtalaisen yössä.\nSamoin maalivahti Jonas Hillerhttp://www.iltasanomat.fi/haku/?search-term=Jonas%20Hiller on pelannut alle tasonsa, eikä puolustus ole siitä kovimmasta päästä NHL:ssä.\nSelänne oli yltänyt pisteille yhdeksässä ottelussa perättäin, mutta Kingsiä vastaan hän jäi tehoitta. Hyvään lyöntiin päässyt Niklas Hagmanhttp://www.iltasanomat.fi/haku/?search-term=Niklas%20Hagman iski sen sijaan Anaheimin avausmaalin ja syötti Toni Lydmaninhttp://www.iltasanomat.fi/haku/?search-term=Toni%20Lydmanin kanssa Lubomir Visnovskynhttp://www.iltasanomat.fi/haku/?search-term=Lubomir%20Visnovskyn tekemän 2-2-tasoituksen.\nAnaheimin kausi alkaa vähitellen näyttää tuhoon tuomitulta. Ducks on läntisessä konferenssissa viimeistä edellisenä, jo 15 pisteen päässä pudotuspeliviivasta.\nJoukkue on voittanut vain kolme 18:sta viime ottelustaan. Los Angelesia vastaan voitto oli jälleen pienestä kiinni.\n- Kun saimme ylivoiman jatkoajalla, olin varma, että nyt voitamme. Mutta niin ei käynyt, Boudreau sanoi.\n- Voittolaukauskisa taas on arpapeliä, siinä voi tapahtua mitä vain. IS-STT